<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2004-0084">O-0084/04/változat1</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="4429">Robert Goebbels</PERSON> és <PERSON ID="4346">Miguel Martínez Martínez</PERSON> a(z) <GRPOL GRPOLID="1103">PSE</GRPOL> képviselőcsoportja nevében, <PERSON ID="4556">Nirj Deva</PERSON> a(z) <GRPOL GRPOLID="1102">PPE-DE</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0084">Tárgy: A fejlődő országok adósságkönnyítése az iraki adósság csökkentését követően</OBJECT><CONTENT><PARA>A „Párizsi Klub”, egy 19 hitelező nemzetet, beleértve 12 EU-tagállamot magában foglaló csoport 2004. november 21-én Berlinben megállapodott arról, hogy Irak adósságát 80%-kal csökkenti az ország újjáépítésének elősegítése érdekében. Az adósság eltörlésére három szakaszban kerül sor – 30%-ot azonnal, másik 30%-ot 2005-ben és 20%-ot 2008-ban törölnek el.</PARA><PARA>Irak stabilizációjának igénye érthető és kétség sem fér hozzá, hogy az ország adósságának ez a drasztikus csökkentése segíti ezeket az erőfeszítéseket. Mindazonáltal annak figyelembevételével, hogy a világ legszegényebb országai közül még oly soknak vissza kell fizetnie adósságát, a Párizsi Klub Irak adósságának csökkentésére irányuló kezdeményezését csak akkor lehet üdvözölni, ha ugyanezt az elkötelezettséget tanúsítják a világ valamennyi fejlődő országa adósságainak eltörlése tekintetében. Számtalan kezdeményezés történt már az adósság kezelhetőbbé tétele és az adósságszolgálati követelmények megváltoztatása érdekében. Bár egyes kezdeményezések csökkentették az országokra nehezedő terhet, mások azzal jártak, hogy egyes országok kudarcot vallottak az adósságkönnyítésre való jogosultság megállapításának önkényes szabályai miatt. Az egyetlen igazi előremutató út minden hitelező, és különösen a nemzetközi intézmények és nemzeti kormányok számára a fejlődő világ adósságainak teljes eltörléséről történő megállapodás. Az ENSZ valamennyi tagállama csatlakozott a millenniumi fejlesztési célokhoz. A fejlődő országok adósságfizetéseinek csökkentése és annak biztosítása, hogy a megtakarított pénzt olyan kulcsfontosságú szolgáltatásokra fordítsák, mint az egészségügy és az oktatás, további lépést jelentene a millenniumi fejlesztési célok megvalósítása felé.</PARA><PARA>Egyetért-e a Tanács azzal, hogy a millenniumi fejlesztési célok elérése érdekében az adósságkönnyítésnek az igények alapján, semmint geopolitikai szempontok szerint kellene történnie?</PARA><PARA>Annak figyelembevételével, hogy oly sok EU-tagállam tartozik a fejlődő országok legnagyobb hitelezői közé, szándékozik-e a Tanács intézkedéseket tenni annak biztosítása érdekében, hogy egyetlen EU-tagállam se legyen felelős a fejlődő világ adósságainak fennmaradásáért? Ki tudná-e tűzni a luxemburgi elnökség kulcsfontosságú fejlesztési célként ezt a kérdést a következő fél évre?</PARA></CONTENT></QUEST>