<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2012-000032">O-000032/2012</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96736">Jan Philipp Albrecht</PERSON>, <PERSON ID="96815">Judith Sargentini</PERSON>, <PERSON ID="28409">Raül Romeva i Rueda</PERSON>, <PERSON ID="96734">Franziska Keller</PERSON>, <PERSON ID="4531">Jean Lambert</PERSON>, <PERSON ID="4385">Hélène Flautre</PERSON>, <PERSON ID="96821">Rui Tavares</PERSON>, <PERSON ID="96728">Barbara Lochbihler</PERSON>, <PERSON ID="28619">Tatjana Ždanoka</PERSON>, <PERSON ID="97017">Ulrike Lunacek</PERSON>, <PERSON ID="96738">Sandrine Bélier</PERSON>, <PERSON ID="96758">Gerald Häfner</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR></TI><OBJECT OBJID="OBJ000032">Tárgy: Az EU csatlakozása az EJEE-hez és az EJEB reformja</OBJECT><CONTENT><PARA>Az emberi jogok európai egyezménye (EJEE) a legfejlettebb emberi jogi mechanizmus a világon, mely lehetővé teszi az egyének számára hogy az alapvető szabadságok megsértéséért felelős kormányokon egy európai bíróság előtt kérjék számon cselekedeteiket. Az EU mindig nagy jelentőséget tulajdonított az EJEE-nek, amit az is igazol, hogy az uniós csatlakozás előfeltétele az, hogy a tagjelölt állam csatlakozzon az Európa Tanácshoz és az EJEE-hez. Az EUSZ 6. cikke rögzíti az EU EJEE-hez való csatlakozásra vonatkozó jogi kötelezettségét. E kötelezettség fényében riasztó, hogy az Egyesült Királyság és Franciaország jelenlegi politikai ellenvetései mellékvágányra terelik a csatlakozást. 2012. január 25-én a 47 nemzet képviselőiből álló Európa Tanács Parlamenti Közgyűlésének (PACE) képviselői és az Európai Parlament felszólította a nemzeti kormányokat – nevezetesen az Egyesült Királyságot és Franciaországot –, hogy ne álljanak ez EU EJEE-hez való csatlakozása útjába. Ugyanakkor az Egyesült Királyság kormánya, amely jelenleg az Európa Tanács soros elnöke, bejelentette, hogy az EJEE további reformjára fog összpontosítani. Az Emberi Jogok Európai Bíróságának (EJEB) elnöke kihangsúlyozta az államok felelősségét az ítéletek végrehajtásának biztosításában, melyhez a PACE hozzáfűzte, hogy az államok gondoskodni fognak a strukturális/szervezeti problémák kezeléséről, és hatékonyságának garantálása érdekében megerősítik az EJEB-et. </PARA><PARA>Ezt illetően érdemes azt is megjegyezni, hogy az EU EJEE-hez való csatlakozásának mellékvágányra terelése megszegi a lojális együttműködés elvét (az EUSZ 4. cikk (3) bekezdése), amely kimondja, hogy az Unió és a tagállamok kölcsönösen tiszteletben tartják és segítik egymást a Szerződésekből eredő feladatok végrehajtásában. A Szerződés kiköti továbbá, hogy a tagállamoknak elő kell segíteniük az Unió feladatainak teljesítését, és tartózkodniuk kell minden olyan intézkedéstől, amely veszélyeztetheti az Unió célkitűzéseinek megvalósítását.</PARA><PARA>- Az EUSZ 4. cikkében foglalt lojális együttműködés elvének fényében mi a Bizottság álláspontja a tagállamok arra tett kísérletéről, hogy megakadályozzák az EJEE-hez történő csatlakozást?</PARA><PARA>- A bíróság reformjára vonatkozó megállapodás felé tett további konkrét lépések szükséges előzményeként milyen lépéseket fog tenni a Bizottság a nemzeti végrehajtási intézkedések megerősítése és az EJEB-hez érkező ismétlődő jelleggel benyújtott panaszok nagy számának csökkentése érdekében?</PARA><PARA>- Milyen javaslatokat tesznek, és álláspontra helyezkednek az EU és tagállamai az Európa Tanács testületein belül – és azok vonatkozásában – az EJEB reformját illetően? Az EUSZ 2. cikk (6) bekezdése alapján a tagállamok közös uniós álláspontot képviselnek-e? Mi az EU EJEE-hez történő csatlakozásának tervezett menetrendje?</PARA></CONTENT></QUEST>