<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2007-0052">O-0052/07</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="28267">Josep Borrell Fontelles</PERSON> a(z) <COMMITTEE COMMID="809">Fejlesztési Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0052">Tárgy: A kazettás bombák betiltásáról szóló nemzetközi egyezmény, az Oslói Nyilatkozat nyomon követése</OBJECT><CONTENT><PARA>A kazettás bombák globális betiltásáról szóló nemzetközi egyezményre felhívó Oslói Nyilatkozat 2007. február 23-i elfogadása és az azt követő, kazettás bombákról szóló 2007. május 24–25-i limai konferencia óta körülbelül 80 állam – köztük szinte minden EU-tagállam – határozott úgy, hogy támogatja ezen egyezmény kidolgozását. Belgium magas szintű regionális találkozót rendez e témában 2007. október végén. Az oslói és a limai konferenciát követő harmadik világszintű konferenciát decemberben rendezik meg Bécsben. <BRK/></PARA><PARA>Milyen kezdeményezéseket tett   a Bizottság az oslói folyamat támogatása tekintetében a Parlament korábbi   állásfoglalásait, különösen a biológiai és toxinfegyverek (BTWC), repeszbombák   [kazettás bombák] és hagyományos fegyverek betiltásáról szóló egyezményről   szóló, 2006. november 16-i állásfoglalást követően, amely az EU támogatását   kérte „a repeszgránátok [kazettás bombák] világszintű tilalmáról szóló   átfogó és hatékony egyezmény kidolgozása” érdekében? <BRK/></PARA><PARA>Tervezi-e a Bizottság,   hogy részt vesz a brüsszeli és a bécsi ülésen, vagy egyéb módon hozzájárul   a tárgyalásokhoz, és ha igen, hogyan?  <BRK/></PARA><PARA>Milyen kezdeményezéseket   tett a Bizottság annak érdekében, hogy ösztönözze az EU tagállamait   a kazettás bombák betiltására irányuló nemzeti intézkedések elfogadására,   nemzetközi szinten pedig annak érdekében, hogy bátorítsa az Oslói Nyilatkozatot   még alá nem író tagállamokat az aláírásra? Milyen kezdeményezéseket   tesz a Bizottság az egyes hagyományos fegyverekről szóló egyezmény (CCW),   különösen pedig a háborús robbanóanyag-maradványokról szóló V. jegyzőkönyv   alapján meglévő kötelezettségek betartásának támogatására? <BRK/></PARA><PARA>  Milyen programokat és projekteket támogat vagy tervez támogatni a Bizottság   a harmadik országokban a fel nem robbant kazettás bombák által érintett   közösségek és egyének számára nyújtandó segítséggel, a szennyezett területek   megtisztításával, a kockázatokról szóló oktatással és a tiltott kazettásbomba-készletek   felszámolásával kapcsolatosan? <BRK/></PARA><PARA>A közelmúltbeli nemzetközi   kezdeményezések fényében fontolgatja-e a Bizottság egy nemzetközi konferencia   megtartását az EU-nak a háborús robbanóanyag-maradványok konfliktus   utáni társadalmi-gazdasági, humanitárius és fejlesztési következményeinek   kezelésében betöltött szerepéről?</PARA></CONTENT></QUEST>