<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0017">O-0017/09/változat1</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="28391">Zdzisław Zbigniew Podkański</PERSON> a(z) <GRPOL GRPOLID="1108">UEN</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0017">Tárgy: A koncentrációs táborok megnevezésének tisztázása</OBJECT><CONTENT><PARA>Az Európai Parlament tevékenységei során különös hangsúlyt helyez az emberi jogok védelmére. Állásfoglalásaiban határozottan elítéli a szabadság korlátozásának valamennyi megnyilvánulását és különösen a népirtás eseteit. A népirtás a legrettenetesebb bűncselekmény, ezért minden körülmények között el kell ítélni. Ennek ellenére – különösen az utóbbi időben – gyakran előfordul, hogy a hóhérok áldozataikra hárítják az emberiség ellen elkövetett bűncselekményeik felelősségét. Ez ellen határozottan fel kell lépni, és harcolni kell a történelem meghamisítására irányuló egyéb kísérletek ellen is. Az a jelenlegi gyakorlat, hogy pl. német koncentrációs táborokat lengyel vagy lett koncentrációs táborokként neveznek meg, több nép körében felháborodást és általános tiltakozást vált ki. Ezt a szóhasználatot pl. az Auschwitzban, Treblinkában és Trawnikiben található táborok esetében alkalmazták és újabban a „Die Welt” hetilap a majdaneki koncentrációs tábort „majdaneki lengyel koncentrációs táborként” nevezte meg.</PARA><PARA>Tekintettel arra a tényre, hogy a második világháború alatt a Német Birodalom és az általa elfoglalt országok területén több mint 12 000 koncentrációs és haláltábor működött, amelyekben emberek millióit gyilkolták meg, feltétlenül szükséges e táborok elnevezését egyszer s mindenkorra tisztázni.</PARA><PARA>Tud-e a Bizottságnak erről a problémáról? Ezzel kapcsolatban milyen intézkedéseket kíván tenni?</PARA></CONTENT></QUEST>