<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0116">O-0116/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28208">Nathalie Griesbeck</PERSON>, <PERSON ID="39713">Renate Weber</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ0116">Tárgy: Harmadik országokkal kötendő közösségi visszafogadási megállapodások</OBJECT><CONTENT><PARA>Az Európai Unió a mai napig 11 visszafogadási megállapodást írt alá. Hét másik megállapodásról is tárgyalásokat folytat, ezek közül kettőt (Pakisztánnal és Grúziával) hamarosan megkötnek, és egyet (Törökországgal) a közeljövőben írnak alá.</PARA><PARA>A Lisszaboni Szerződés hatálybalépése óta az Európai Parlamentnek nagyobb hatásköre van a nemzetközi megállapodások jóváhagyása terén.</PARA><PARA>Új hatáskörrel felruházott jogalkotói minőségében a Parlament jogosan várja el, hogy a körülmények ismeretében formálhasson véleményt e megállapodásokról. Egy olyan mechanizmus létrehozását kéri a Bizottságtól, amely lehetővé teszi a visszafogadási megállapodások értékelését annak érdekében, hogy a Parlament a szükséges információk birtokában hozhasson döntést a jóváhagyásról. Ezen átfogó mechanizmusnak a következő kérdésekre kell választ adnia:</PARA><PARA>Milyen garanciát tud nyújtani a Bizottság az Európai Parlamentnek az átláthatóság és az információhoz való jog tekintetében az e megállapodásokra irányuló tárgyalások folyamatára nézve? Kötelezettséget vállal-e a Bizottság arra, hogy rendszeresen és módszeresen tájékoztatja a Parlamentet a vegyes bizottságokban a visszafogadási megállapodások ügyében zajló megbeszélésekről?</PARA><PARA>Milyen garanciákat nyújt a Bizottság az emberi jogok tiszteletben tartása terén azon harmadik országok esetében, amelyek nem írták alá a Genfi Egyezményt? Nem lenne-e szükség rá, hogy az EU felülvizsgálja a vízumkönnyítési megállapodások tárgyalásai keretében alkalmazott kritériumokat, hogy azok feltételként írják elő a Genfi Egyezmény, valamint az alapvető jogok védelmére vonatkozó más egyezmények aláírását?</PARA><PARA>Készen áll-e a Bizottság arra, hogy elkötelezze magát a visszafogadási megállapodások nyomon követésére és a visszafogadott személyekre gyakorolt következmények értékelésére szolgáló mechanizmus kialakítása mellett? E mechanizmusnak a harmadik országok visszafogadott állampolgárai helyzetére kell összpontosítania, különös tekintettel a megállapodás tárgyát képező országon átutazó személyek és a hontalanok helyzetére. Módszeressé kell tennie továbbá az érintett nemzetközi szervezetekkel (nem kormányzati szervezetek, Nemzetközi Migrációs Szervezet, stb.) való együttműködést és információcserét azzal a céllal, hogy statisztikai adatokat gyűjthessünk és pontosabban értékelhessük a visszafogadási megállapodások által a visszafogadott személyekre gyakorolt hatást.</PARA><PARA>Az ALDE képviselőcsoport végül arra a kéri a Bizottságot, hogy továbbra is tegyen erőfeszítéseket a koherens közös menekültügyi politika létrehozása érdekében, amely garantálná, hogy a harmadik országokkal kötött visszafogadási megállapodások ne legyenek alkalmazhatók olyan személyekre, akiknek menekültstátuszt kellene adni.</PARA></CONTENT></QUEST>