<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0065">O-0065/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="1911">Martin Schulz</PERSON>, <PERSON ID="1854">Constanze Angela Krehl</PERSON>, <PERSON ID="28576">Stavros Lambrinidis</PERSON>, <PERSON ID="28578">Stavros Arnaoutakis</PERSON> és <PERSON ID="39317">Anni Podimata</PERSON> a(z) <GRPOL GRPOLID="1103">PSE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0065">Tárgy: Erdőtüzek Dél-Európában, az Európai Unió lépéseinek megerősítése</OBJECT><CONTENT><PARA>A 2007 nyarán Dél-Európa régióiban pusztító erdőtüzek rávilágítottak arra, hogy mennyire fontos a szokatlan természeti csapások esetén a felkészültség, a jól összehangolt, határokon átívelő fellépés, a kölcsönös együttműködés és az uniós szintű koordináció. 2008-ban már több EU tagállamban pusztítottak kora tavaszi, az éghajlatváltozás miatt súlyosabb erdőtüzek, és ez megkondítja a vészharangot a közelgő nyáron várható nagy kiterjedésű tűzesetekkel kapcsolatban.</PARA><PARA>Mindezen események, valamint az EU gazdasági és szociális kohézióra, környezetvédelemre, a kulturális örökség megőrzésére tett erőfeszítései fényében az ilyen katasztrófák megelőzése rendkívül fontossá vált mind az egyes tagállamok, mind az Európai Unió egésze számára.</PARA><PARA>Nemrégiben a Bizottság közleményt fogadott el az Unió katasztrófa-elhárítási képességének megerősítéséről (COM(2008)0130 - 2008.3.5.), amely tartalmaz egy új, közösségi polgári védelmi mechanizmust, amely katasztrófa-elhárítási operatív koordinációs központként fog működni. Bár ez egy igen jelentős fejlődésnek tekinthető a jövőbeli természeti katasztrófák következményeinek kezelésében, van-e már most valamilyen kézzel fogható megközelítés uniós szinten a katasztrófák megelőzésére? Az elmúlt évek tapasztalatai alapján milyen konkrét, a katasztrófák megelőzésére és azok következményeinek enyhítésére irányuló közösségi programok és lépések koordinációját és hatékonyságát célzó intézkedéseket tett a Bizottság és tagállamok, figyelembe véve, hogy az ilyen katasztrófák súlyos következményekkel járhatnak Európa természeti és kulturális öröksége, valamint a katasztrófák hatásainak enyhítését szolgáló közösségi támogatások elosztása tekintetében? Hol tart a Bizottság egy, a katasztrófa-elhárítási mechanizmust létrehozó projekt felállításában? Milyen lépéseket tett a végrehajtás felgyorsítására? Milyen az erdőtüzek és egyéb természeti katasztrófák (pl. áradások) elleni védekezésre szánt közösségi előirányzatok felhasználási aránya elsősorban Dél-Európában, de nem csak ott? A közelgő nyári időszakra vannak-e elkülönített költségvetési előirányzatok sürgős támogatások fedezésére? Értékelte-e a Bizottság a múlt nyári tűzesetek kapcsán a tagállamok felkészültségének és a megelőzési és reagálási mechanizmusok hatékonyságát, és milyen sürgős intézkedéseket foganatosított a Bizottság a közelgő nyári szükségletek kielégítésére?</PARA></CONTENT></QUEST>