<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2006-0131">O-0131/06</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="1985">Pervenche Berès</PERSON> a(z) <COMMITTEE COMMID="813">Gazdasági és Monetáris Bizottság</COMMITTEE> nevében, <PERSON ID="28206">Jean-Marie Cavada</PERSON> a(z) <COMMITTEE COMMID="824">Állampolgári Jogi, Bel- és Igazságügyi Bizottság</COMMITTEE> nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0131">Tárgy: A SWIFT</OBJECT><CONTENT><PARA>2006. június végén a média felfedte, hogy a SWIFT 2001 végétől kezdődően személyes adatokat adott ki az Egyesült Államok hatóságainak. November 22-én a 29. cikkel összhangban létrehozott munkacsoport véleményt fogadott el, amelyben kimondja, hogy megsértették az adatvédelemről szóló 95/46/EK<FNREF FNIDREF="FN1"/> uniós irányelvet , és cselekvésre szólít fel a jelenlegi jogellenes állapot azonnali megoldására.</PARA><PARA>A Tanácshoz intézett kérdéseink az alábbiak:</PARA><PARA>1. A Tanács és a tagállamok ez ügyben mindeddig különös módon hallgattak. A Tanács ráadásul visszautasította, hogy részt vegyen a Gazdasági és Monetáris Bizottság és az Állampolgári Jogi, Bel- és Igazságügyi Bizottság által közösen tartott meghallgatáson. Miért nem cselekszik sem a Tanács, sem a tagállamok egy olyan ügy kapcsán, amely megsértette polgáraik adatainak védelmét és amelyben gyanítható, hogy üzleti kémkedés történt?</PARA><PARA>2. Mi a célja a Tanácson belül nemrégiben felállított munkacsoportnak? Szándékukban áll-e tárgyalni az ügyben az Egyesült Államok hatóságaival?</PARA><PARA>3. A jövőbeni megállapodás megfelel-e majd az e területre vonatkozó új európai szabályoknak (a pénzátutalásokat kísérő megbízói adatokról szóló 2006. november 15-i 1781/2006/EK<FNREF FNIDREF="FN2"/> európai parlamenti és tanácsi rendelet )?</PARA><PARA>4. Tudomása van-e a Tanácsnak arról, hogy a SWIFT által gyűjtött adatok bekerültek-e az Egyesült Államok „Automatic Targeting System” nevű rendszerébe?</PARA><PARA>5. Az Egyesült Államok pénzügyminisztériumának továbbított személyes adatokkal kapcsolatban a 29. cikk szerinti munkacsoport úgy véli, hogy a terrorizmus elleni küzdelemhez már létrejött egy nemzetközi keret, és az ez által biztosított lehetőségeket kell kihasználni, biztosítva az alapvető jogok védelmének kellő szintjét. E kereten belül milyen intézkedéseket szándékozik tenni a Tanács az Egyesült Államok hatóságai tekintetében, hogy helyreálljon az adatvédelemre vonatkozó alapvető európai elvek betartása?</PARA><PARA>6. A SWIFT által kezelt adatokhoz való hozzáférés lehetővé teszi, hogy információkat szerezzenek az érintett egyének, társaságok és országok gazdasági tevékenységéről, és ez teret adhat az üzleti kémkedés bizonyos formáinak. Milyen intézkedésekre készül a Tanács, figyelembe véve ezt a körülményt?</PARA><FN FNID="FN1"> HL L 281., 1995.11.23., 31. o.</FN><FN FNID="FN2"> HL L 345, 2006.12.8., 1. o.</FN></CONTENT></QUEST>