<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0198">O-0198/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="33982">Marian-Jean Marinescu</PERSON>, <PERSON ID="2247">Mathieu Grosch</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR></TI><OBJECT OBJID="OBJ0198">Tárgy: A vulkáni hamufelhők okozta válság</OBJECT><CONTENT><PARA>Az európai légtér jelentős részének az írországi vulkánkitörés okozta áprilisi/májusi lezárása súlyos légi forgalmi zavart és gazdasági károkat okozott, és 10 millió utazót érintett közvetlenül. Ahhoz, hogy ne kerüljön sor még egyszer hasonló válságra, az alábbi lépéseket kell megtenni: </PARA><PARA>Tekintettel arra, hogy a hamufelhők kialakulásának előrejelzésére használt adatok hiányosak voltak a helyszínen a szárazföldi és légi készülékek elégtelensége miatt, a földön és a levegőben elhelyezett műszaki berendezések (LIDAR-készülék, radarkészülék, teljesen felszerelt ellenőrző repülőgépek, műholdképek) további vizsgálatára van szükség. Megbízható előrejelzést kizárólag tökéletesített műszaki ellátással és 100%-os pontosságú, valós idejű adatokkal lehet biztosítani.</PARA><PARA>A válság kezelése során nem volt egyértelmű az egyes intézmények feladata, ami a helyzet további súlyosbodásához vezetett. Az érintett feleknek (a szabályozó, a Volcanic Ash Advisory Centres (VAAC) és a légi navigációs szolgáltatók) teljesen fel kell készülniük. Ehhez krízishelyzet-szimulációkat tartalmazó képzéseket (válságkezelő eljárásokra irányuló képzéseket) kell tartani.</PARA><PARA>A repülés biztonságáért elsősorban az üzemeltetők felelnek, ezért számukra pontos adatokat kell nyújtani. A pilótákat képezzék ki a rendkívüli repülési viszonyok közötti vezetésre, a szabályozó hatóságok vizsgálják felül, ellenőrizzék és erősítsék meg a kereskedelmi légitársaságok biztonsági kézikönyveit, a légitársaságok pedig rendelkezzenek a vulkáni területek feletti repüléshez szükséges – és a biztonsági mutatók által igazolt – tapasztalattal. Ezért a repülőgép működtetőjének (a pilótának) kell felelősséget viselnie a kockázatok felméréséért és a járat biztonságáért, például az útvonalak megválasztásával vagy szükség esetén útvonal-módosítással, figyelembe véve az összes rendelkezésre álló információt (több információ nyújtása és a fedélzeti műszaki felszerelések tökéletesítése).</PARA><PARA>Kérjük a Bizottságot, hogy válaszoljon az alábbi kérdésekre: </PARA><PARA>1.  Mi a jelenlegi helyzet a fenti intézkedésekkel?</PARA><PARA>2.  Nem kellene átláthatóbbá tenni az együttműködésen alapuló döntéshozatali eljárást ahhoz, hogy jobban és összehangoltabban reagáljanak a válságokra? </PARA><PARA>3. Nem kellene a jövőben várhatóan tovább növekvő légi forgalomnak az egységes európai égbolt (SES) jogszabály gyorsított végrehajtását eredményeznie?</PARA><PARA>4. Milyen lépésekre került sor az Európai Repülésbiztonsági Ügynökség (EASA) ezen üggyel való megbízása, illetve az e területen Európában szükséges működési módosítások irányítása érdekében?</PARA></CONTENT></QUEST>