<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2010-0557">H-0557/2010</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-SESSION>Ülés: 2010 novemberi ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0557">Tárgy: A Chilei Kommunista Párt egy tagjának teljes egészében koholt vád alapján történő, elfogadhatatlan letartóztatása</OBJECT><CONTENT><PARA>A demokratikus jogok és a szabadságjogok tekintetében különösen veszélyes precedenst teremt a chilei kommunista párt tagjának, Manuel Olate Céspedesnek chilei hatóságok általi, azzal a céllal történő elfogása és előzetes letartóztatásba helyezése, hogy átadhassák a reakciós kolumbiai kormánynak azzal az indítékkal, hogy állítólag kapcsolatban állt a FARC-kal. A Simon Bolívarról elnevezett kontinentális mozgalomban és a kolumbiai lakosságot segítő szervezetekben is szerepet vállaló chilei kommunista aktivista ellen megfogalmazott vádak teljes mértékben koholt és nyilvánvalóan meghamisított – hitelességüket tekintve az Interpol által is megkérdőjelezett – dokumentumokon alapulnak, melyek Raúl Reyes, a 2008-ban a kolumbiai hadsereg illegális művelete során, Ecuadorban meggyilkolt FARC-tag számítógépéről származnak.</PARA><PARA>Elítéli-e a Tanács a népi mozgalom és a kommunisták ellen különféle reakciós kormányok és titkosszolgálatok által szerte Latin-Amerikában elindított „boszorkányüldözést”, amelyhez állítólag Raúl Reyes számítógépéről származó, teljes mértékben hamis anyagokat használnak fel?</PARA></CONTENT></QUEST>