<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0088">O-0088/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="96883">Eva Joly</PERSON> a(z) <COMMITTEE COMMID="2857">Fejlesztési Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0088">Tárgy: A pénzügyi és gazdasági világválság hatásai a fejlődő országokra és a fejlesztési együttműködésre</OBJECT><CONTENT><PARA>A G20-ak vezetői elismerték a pénzügyi és gazdasági világválságnak „a fejlődő országok lakosságának legvédtelenebb részére gyakorolt aránytalan hatását” és „a válság szociális hatásának enyhítésére vonatkozó közös felelősségünket”, továbbá megerősítették a támogatásokra vonatkozó meglévő kötelezettségvállalásokat, és új forrásokra – a válsággal összefüggő támogatás jelentős növelésére és a legszegényebb országok számára nyújtott szociális védelem céljait szolgáló több forrásra – tettek ígéretet. Amíg azonban az IMF által újonnan kölcsönzött forrásokból az európai térség részesedése 82% volt, az afrikai országoké mindössze 1,6%. Mit szándékozik az Európai Bizottság tenni annak érdekében, hogy ezen eszközök nagyobb része jusson el a legszegényebb országokhoz?</PARA><PARA>Míg a válságra adott hatékony válaszlépésekhez új és nagy mennyiségű forrás biztosítása szükséges, a Világbank számára csupán saját, már meglévő forrásai és eszközei állnak rendelkezésre.</PARA><PARA>Ráadásul számos nagyon szegény ország, éppen azok, amelyeket a nemzetközi pénzügyi válság nagy mértékben veszélyeztet, valószínűleg nem kap segítséget sem az IMF-től, sem a Világbanktól, mivel nem képesek teljesíteni a hitelfelvevői hitelképességre és a korábbi „jó teljesítményre” vonatkozó követelményeket. </PARA><PARA>Milyen stratégiával kíván a Bizottság reagálni ezen országok szükségleteire?</PARA><PARA>A válságra adott nemzetközi válaszlépések rávilágítanak a legrászorultabb fejlődő országok megsegítésére képtelen Bretton Woods-i rendszer problémáira. Hogyan kívánja a Bizottság előmozdítani ezen intézmények reformját, különösen azért, hogy a fejlődő országok saját forrásaikat otthon tarthassák és megszüntethessék a tiltott pénzáramlásokat, amelyek hátráltatják fejlődésüket? Hogyan tervezi a Bizottság biztosítani az alacsony jövedelmű országok nagyobb beleszólását és képviseletét, valamint a szükségleteik iránti nagyobb érzékenységet a nemzetközi pénzintézetekben?</PARA><PARA>Az Európai Bizottság 8,8 milliárd euró fejlesztési segélyt, költségvetési támogatást és mezőgazdasági támogatást szándékozik előbbre ütemezni azonnali lépésként, és 500 millió eurót javasolt a szociális kiadások támogatására fordítani a fejlődő országokban az eseti sebezhetőségi FLEX mechanizmuson keresztül. Nem lenne-e ésszerű a költségvetési támogatást az egészségügy, a tisztességes munka és az oktatás területére összpontosítani, az infrastruktúrákat, a szociális szolgáltatásokat és a környezetbarát növekedést pedig az ágazati költségvetési támogatások formájában finanszírozni? Hogyan pótolja majd a Bizottság a költségvetési támogatások mostani előrehozása miatti finanszírozási hiányt a következő években?</PARA><PARA>A hivatalos fejlesztéstámogatás mennyisége nem elegendő a fejlődő országokban a válság miatt hatalmas mértékben megnőtt szükségletek fedezésére. Milyen innovatív finanszírozási mechanizmusokat javasol a Bizottság e probléma kezelésére, és hogyan tervezi biztosítani, hogy a tagállamok használják a létező mechanizmusokat?</PARA></CONTENT></QUEST>