<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000238">O-000238/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96821">Rui Tavares</PERSON><BRK/>a(z) <GRPOL GRPOLID="1107">Verts/ALE</GRPOL> képviselőcsoport nevében</TI-AUTHOR><TI-AUTHOR><PERSON ID="96872">Nadja Hirsch</PERSON>, <PERSON ID="39713">Renate Weber</PERSON>, <PERSON ID="28246">Alexander Alvaro</PERSON>, <PERSON ID="97086">Sonia Alfano</PERSON>, <PERSON ID="96825">Norica Nicolai</PERSON>, Baroness <PERSON ID="4529">Sarah Ludford</PERSON>, <PERSON ID="96710">Jens Rohde</PERSON>, <PERSON ID="96670">Louis Michel</PERSON>, <PERSON ID="28208">Nathalie Griesbeck</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR><TI-AUTHOR><PERSON ID="28338">Antonio Masip Hidalgo</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR><TI-AUTHOR><PERSON ID="96900">Georgios Papanikolaou</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR><TI-AUTHOR><PERSON ID="28514">Kyriacos Triantaphyllides</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ000238">Tárgy: A közös uniós letelepítési program létrehozása</OBJECT><CONTENT><PARA>Az Egyesült Nemzetek menekültügyi főbiztosa a legsérülékenyebb menekültek esetében letelepítésüket békés, rendezett és tartós megoldásnak tartja a hosszasan elhúzódó helyzetekben. Az Európai Unió elhatározta, hogy megerősíti az Európai Menekültügyi Alapot, és elfogad egy fenntartható európai menekültügyi programot.</PARA><PARA>2010 májusában az Európai Parlament együttdöntési eljárás keretében jelentést fogadott el az Európai Menekültügyi Alapról. Ezt az együttdöntést a Tanács még nem zárta le, ami abból adódik, hogy eltérőek az álláspontok azzal kapcsolatosan, hogy hogyan alkalmazzák az EUMSZ 290. cikkét (felhatalmazáson alapuló jogi aktusok) az uniós fellépések kiemelt régióinak kiválasztására.</PARA><PARA>2011 júniusában a Tanács nem hivatalosan olyan megoldást javasolt, amely a kiemelt régiók kiválasztására részleges együttdöntés alkalmazását tartalmazza a felhatalmazáson alapuló jogi aktusok alkalmazása helyett. Az Európai Parlament még ugyanabban a hónapban ellenjavaslatot tett, amelyben teljes együttdöntési eljárást irányoz elő. Azóta a Tanács nem válaszolt.</PARA><PARA>Az uniós letelepítés vonatkozásában két évet vesztegettünk el azzal, hogy az ügyben nem jutottunk együttdöntésre, és ha 2011 vége előtt nem találunk megoldást, az véglegesen meghiúsítja a 2013-ban elévülő Európai Menekültügyi Alap tervezett felhasználását. A tagállamok nem fogják megkapni az Európai Menekültügyi Alapból járó kiegészítő támogatásokat. A menekültek továbbra is táborokban fognak várakozni, és néhány esetben embercsempész-hálózatok áldozataivá válnak. Alkalmazni lehetett volna az ebben az együttdöntésben biztosított, de még mindig nem hatályos vészhelyzeti mechanizmust az „arab tavasz” során, és ez már valószínűleg emberéleteket is követelt.</PARA><PARA>Mikor ad a Tanács választ az üggyel kapcsolatosan? Felvette-e a Tanács az Európai Menekültügyi Alapot és a letelepítést következő ülésének napirendjébe? Kiszámította-e a Tanács, hogy az EU passzivitása milyen következményekkel van az emberekre? Hajlandó-e a Tanács gyorsított tárgyalásokat folytatni a Parlamenttel az ügy együttdöntési eljárását lezárandó? Tud-e a Tanács kompromisszumot vagy megoldást javasolni annak érdekében, hogy a letelepítési program elkezdődhessen?</PARA></CONTENT></QUEST>