<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2011-000005">H-000005/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2011 januári ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000005">Tárgy: A migránsokkal szemben Görögországban tanúsított embertelen bánásmód</OBJECT><CONTENT><PARA>2010. december 31-én az állampolgár-védelmi miniszter kijelentette, hogy a Frontex-szel együttműködésben a PASZOK-kormány Évrosz tartomány határán 12,5 km hosszú, az illegális bevándorlók elrettentését célzó kordont kíván emelni, ugyanakkor „önkéntes hazatelepülés vagy kitoloncolás” révén minden bevándorlót el kíván távolítani Görögországból, kivéve a nemzetközi védelemért, illetve menedékjogért folyamodókat, azaz lényegében kivétel nélkül minden bevándorlót. A PASZOK és az Új Demokrácia egymást követő kormányai pokollá tették Görögországot a gazdasági bevándorlók és a menekültek számára. 2010. december 13-i közleményében az ENSZ menekültügyi főbiztosa komoly aggodalmának adott hangot Athénban a Görögország területére lépett valamennyi személy emberi jogi helyzetével kapcsolatban, mivel ezeket az embereket különösen nehéz körülmények között tartják fogva, ide értve a kísérő nélküli gyermekeket és egyéb veszélyeztetett személyeket is, illetve mivel nagyon kicsi arra az esély, hogy e személyek menekült státusz elnyerésére irányuló kérelmét megfelelő körülmények között vizsgálják meg.</PARA><PARA>Támogatja-e a Bizottság a PASZOK-kormány az ország határán kordon emelését, a zéró toleranciát és valamennyi migráns és menekült önkéntes vagy kényszerű távozását célzó politikájának végrehajtását?</PARA></CONTENT></QUEST>