<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2009-0460">H-0460/09</QREF></TI-INTRO><TI-SESSION>A 2009-as év decemberi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="96829">Ádám Kósa</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0460">Tárgy: Kérdés az Európai Bizottsághoz a nyelvi és jelnyelvi jogokról</OBJECT><CONTENT><PARA>Az Európai Unió tagállamai közül eddig 9 országban ismerték el törvényi vagy alkotmányi szinten a jelnyelvet, 2009. november 9-én éppen Magyarországon. Az Európai Parlament két alkalommal (1988-ban és 1998-ban) határozat formájában is foglalkozott a jelnyelvek helyzetével, eddig még kevés konkrét eredménnyel.</PARA><PARA>A „High Level Group on Mulilingualism” szakértői bizottsága 2007-ben számos javaslatot tett a többnyelvűség (multilingualism) témakörében. A szakértői testület kiemelte, hogy a többnyelvűségbe beletartoznak a jelnyelvek is.</PARA><PARA>Az Általános Ügyek és Külkapcsolatok Tanácsa 2009. november 26-án már egyezségre jutott a ratifikáció kérdésében a fogyatékossággal élők jogairól szóló ENSZ-egyezmény kapcsán, amelynek 30. cikkelye is kimondja: “A fogyatékossággal élő személyek másokkal azonos alapon jogosultak sajátos kulturális és nyelvi identitásuk elismerésére és támogatására, beleértve a jelnyelveket és a siket kultúrát.”</PARA><PARA>Az Európai Bizottság mit kíván tenni - figyelemmel a 2000-ben kiadott, jelnyelvekre is utaló Flensburg-i ajánlásokra - a jelnyelvek elismertetésért és az EU-s intézményekben történő megfelelő alkalmazásáért?</PARA></CONTENT></QUEST>