<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0009">O-0009/10</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="96954">Marta Andreasen</PERSON> a(z) <GRPOL GRPOLID="2960">EFD</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0009">Tárgy: Külföldi ingatlantulajdonosok Spanyolországban</OBJECT><CONTENT><PARA>Az Európai Parlament már háromszor (legutoljára a <ANCHOR ID="1" FAMILY="TA" TYPE="P6-TA" YEAR="2009" NUMBER="0192">P6_TA(2009)0192</ANCHOR>. számú, a Petíciós Bizottság által 2009 márciusában elfogadott saját kezdeményezésű jelentésében) kérte fel a spanyol kormányt, hogy siessen a külföldi ingatlantulajdonosok segítségére. Emlékeztet, hogy a Parlament mint költségvetési hatóság dönthet úgy, hogy – mindaddig, amíg a probléma meg nem oldódik – a kohéziós politikára előirányzott forrásokból tartalékba helyez bizonyos összegeket annak érdekében, hogy a tagállamokat rábírja az uniós jog alkalmazásából adódóan kötelezően betartandó alapelvek és jogszabályok súlyos megsértésének felszámolására.</PARA><PARA>A Parlament arra is emlékeztetni kíván, hogy a Bizottságnak jogában áll felfüggeszteni egy tagállam vagy régió strukturális alapokból származó támogatását, és a vonatkozó jogi aktusoknak való nem teljes megfelelés esetén módosíthatja a forrásokból részesülő projektek finanszírozását. A második otthonokkal kapcsolatos problémák nem szűnnek, többek között az államigazgatáson belüli eltérő hozzáállások miatt.</PARA><PARA>A spanyol elnökség késznek mutatkozott arra, hogy meghallgassa a képviselőcsoportok aggodalmait ebben az ügyben. Egyetért-e a Bizottság azzal, hogy mindent meg kell tenni annak érdekében, hogy a spanyol elnökség alatt meg lehessen oldani a kérdéskört? Milyen konkrét lépéseket fog tenni ennek érdekében, és mikor?</PARA></CONTENT></QUEST>