<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0054">O-0054/10</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="1985">Pervenche Berès</PERSON> a(z) <COMMITTEE COMMID="2863">Foglalkoztatási és Szociális Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0054">Tárgy: Foglalkoztatás és szociális dimenziók az Európa 2020 stratégiában</OBJECT><CONTENT><PARA>1. Célkitűzések: A legfontosabb uniós célkitűzésekről való megállapodás az Európa 2020 stratégia egyik kulcsfontosságú összetevője. Mióta az Európai Tanács tavaszi ülésén nem sikerült megállapodni a Bizottság által javasolt célok számszerűsítéséről, milyen kezdeményezéseket tett a Bizottság az uniós irányszámokról való megegyezés elősegítésére az oktatás és a szegénység csökkentése területén? Az olyan számszerűsített célkitűzések vonatkozásában, amelyekről megállapodás született, milyen intézkedések vannak folyamatban ezek tagállamok általi, a nemzeti célkitűzésekbe való átültetésének elősegítése érdekében?</PARA><PARA>2. Kormányzás: Mind a Bizottság, mind a Tanács hangsúlyozta a Parlament kulcsfontosságú szerepét az Európa 2020 stratégiában, és kötelezettséget vállalt a Parlament fokozottabb bevonására az új stratégiával kapcsolatos iránymutatásokról való megállapodásba és az új stratégia végrehajtásába. Tájékoztatna-e a Bizottság arról, hogy mikor és milyen konkrét intézkedések várhatók e téren?</PARA></CONTENT></QUEST>