<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0113">O-0113/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96672">Marita Ulvskog</PERSON>, <PERSON ID="25718">Saïd El Khadraoui</PERSON>, <PERSON ID="97009">Kriton Arsenis</PERSON>, <PERSON ID="28349">Teresa Riera Madurell</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR></TI><OBJECT OBJID="OBJ0113">Tárgy: Új európai keret a szigetek vonatkozásában a Lisszaboni Szerződés értelmében</OBJECT><CONTENT><PARA>A Szereződés 174. cikke szerint új, egyedi intézkedéseket kell beilleszteni az európai eszközökbe és politikákba annak érdekében, hogy az európai szigeti régiók lakosai méltányos módon részesülhessenek a Szerződésben lefektetett alapvető szabadságjogokból. A területi kohéziós célkitűzés felé való közelítés révén ezeknek az intézkedéseknek lehetővé kell tenniük a szigetek számára, hogy leküzdjék eredendő hátrányaikat, valamint hogy kihasználják sajátos helyzetükből eredő lehetőségeiket.</PARA><PARA>A Bizottság „Sajátos földrajzi jellemzőkkel rendelkező területek” című tanulmányának közzétételével jelentős lépést tett, tekintettel arra, hogy szükség van a szigeti régiók valóságának jobb megértésére. Egyes következtetéseit azonban nem szilárd érvekre alapozza. </PARA><PARA>Az európai szigeteket néhány közös jellemzőjük megkülönbözteti a szárazföldtől (korlátozott terület és elérhetőség, gazdag, de törékeny ökoszisztéma, az erőforrások korlátozott rendelkezésre állása), s ezek hatással vannak fejlődésükre. Ezért egyedi uniós (jogi, politikai, pénzügyi) keretre van szükség annak érdekében, hogy az uniós politikák hatással lehessenek a szigetek vonatkozásában, és megfelelő rugalmassággal, eseti alapon, az arányosság elvét mindig szem előtt tartva kell megfelelni a szigetek fejlesztési szükségleteinek.</PARA><PARA>A jelenlegi regionális politika keretében néhány európai szigeti régió nem részesülhet a határokon átnyúló együttműködési programok keretében nyújtott európai finanszírozásból, mivel ilyen együttműködés a távolsághoz kötött feltétel értelmében csak olyan tengeri határok által elválasztott régiók között támogatható, amelyeket egymástól legfeljebb 150 km távolság választ el. Ez a korlátozás csökkenti a szigeti régiók esélyeit az egymással vagy az olyan tengeri régiókkal való együttműködésre, amelyeknek olykor azonosak a problémáik és igényeik.</PARA><PARA>Szándékában áll-e a Bizottságnak egy a szigetekre vonatkozó egyedi keret előmozdítása, hogy a kohéziós politika, egyéb, jelentős területi hatást kifejtő uniós politikákkal együtt betölthesse azt a kulcsfontosságú szerepét, amelyre a valamennyi uniós régió fejlesztésének ösztönzésére szolgáló fő európai eszközként kijelölték? </PARA><PARA>E keret indoklását több statisztikai bizonyítékkal kell alátámasztani. Úgy tűnik, hogy a GDP és a munkanélküliségi ráták, melyeket mostanáig a támogathatóság kritériumaiként használtak, nem elégségesek a szigetek kontinenshez viszonyított helyzetének leírására. </PARA><PARA>Fontolóra veszi-e a Bizottság, hogy új területi indikátorokat alkalmazzon az európai szigetek szárazföldhöz viszonyított helyzetének jobb megértése érdekében?</PARA></CONTENT></QUEST>