<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0073">O-0073/10</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="96883">Eva Joly</PERSON> a(z) <COMMITTEE COMMID="2857">Fejlesztési Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0073">Tárgy: A torontói G20-csúcstalálkozóval kapcsolatos uniós álláspont</OBJECT><CONTENT><PARA>A következő G20-csúcstalálkozóra június 26–27-én, Torontóban (Kanadában) kerül sor. A csúcstalálkozó központi témája a „fellendülés és újrakezdés” lesz, és a globális gazdasági és pénzügyi válságból való kilábalásra és a korábbi G20-csúcstalálkozón vállalt kötelezettségek végrehajtására fog összpontosítani, megteremtve ugyanakkor a fenntartható és kiegyensúlyozott növekedés alapjait.</PARA><PARA>Barroso, a Bizottság elnöke 2009. december 15-én a Parlamentben annak a véleményének adott hangot, hogy a pénzügyi tranzakciókra kivetendő globális adó „igen jó ötlet”, különös tekintettel az éghajlatváltozással kapcsolatos politikák innovatív finanszírozására. Arról is tájékoztatta a Parlamentet, hogy a Bizottság jelenleg is munkálkodik annak érdekében, hogy e téren „a megfelelő időben” javaslatokat terjesszen elő.</PARA><PARA>Az Európai Parlament már felkérte a Bizottságot és a Tanácsot, hogy mérje fel, milyen mértékben lehetne a pénzügyi tranzakciókra kivetett adót innovatív pénzügyi mechanizmusként felhasználni ahhoz, hogy a fejlődő országok, valamint a pénzügyi fejlesztési együttműködés számára támogatást nyújtsanak az éghajlatváltozáshoz való igazodáshoz és annak enyhítéséhez (<ANCHOR ID="1" FAMILY="TA" TYPE="P7-TA" YEAR="2010" NUMBER="0056">P7_TA(2010)0056</ANCHOR>);</PARA><PARA>Ebben az összefüggésben, valamint figyelembe véve, hogy a G20-csúcstalálkozó az egyik legmegfelelőbb alkalmat kínálhatja erre, közölné-e a Bizottság:</PARA><PARA>1. milyen módon szándékozik támogatni a közelgő G20 csúcstalálkozón a pénzügyi tranzakciókra kivetendő adó gondolatát;</PARA><PARA>2. milyen módon kívánja biztosítani, hogy a pénzügyi tranzakciókra kivetendő adóból származó bevételeket vagy azok jelentős részét kiegészítő finanszírozásként fejlesztési célokra használják (a tagállamok és a nemzetközi donorközösség bruttó nemzeti jövedelmének 0,70%-át kitevő kötelezettségvállalásokon felül);</PARA><PARA>3. szándékozik-e támogatni, és ha igen, akkor milyen módon, azt az elképzelést, hogy e forrásokat a fejlődő országokban rendkívül sürgősen felmerülő igények kielégítésére, például különösen az éghajlatváltozás következményeinek enyhítésére és a millenniumi fejlesztési célok elérésére használják;</PARA><PARA>4. milyen más fejlesztési kezdeményezéseket vagy programokat lehetne véleménye szerint finanszírozni a pénzügyi tranzakcióra kivetett adóból származó kiegészítő bevételekből;</PARA><PARA>5. milyen egyéb reformokat tervez támogatni az adóigazgatás és a globális gazdasági rendszer javítására a fejlődő országok érdekében?</PARA></CONTENT></QUEST>