<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000283">O-000283/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96818">Salvatore Iacolino</PERSON>, <PERSON ID="28120">Simon Busuttil</PERSON>, <PERSON ID="1892">Carlos Coelho</PERSON>, <PERSON ID="96702">Elena Oana Antonescu</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR></TI><OBJECT OBJID="OBJ000283">Tárgy: Börtönkörülmények az EU-ban</OBJECT><CONTENT><PARA>Bár a fogva tartási feltételek és a börtönök igazgatása a tagállamok felelőssége alá tartozik, az Európai Parlament is érdekelt az ügyben, mivel a bírósági határozatok kölcsönös elismerésének elve központi jelentőségű a szabadságon, a biztonságon és a jog érvényesülésén alapuló térségben. A Parlament több éve szorgalmazza a Tanács fellépését különféle, fogva tartással kapcsolatos ügyekben. A Stockholmi Programról szóló állásfoglalásában a Parlament egy olyan európai uniós bűnügyi igazságszolgáltatási terület létrehozását kéri, amelyet többek között a fogva tartási és börtönkörülmények minimális standardjának és az EU-n belül a foglyok jogai közös rendszerének kidolgozásával kell kialakítani. 2011. június 14-én a Bizottság zöld könyvet adott ki az őrizetre vonatkozó uniós büntető igazságszolgáltatási jogszabályok alkalmazásáról, nyilvános konzultációt kezdeményezve az érintett szereplőkkel a fogva tartási körülmények javítására irányuló uniós intézkedésekről, valamint az igazságügyi együttműködést illető kölcsönös bizalom szavatolása érdekében. A zöld könyv kiemeli az őrizeti körülmények és a kölcsönös elismerést segítő olyan eszközök kölcsönhatását, mint például az európai elfogatóparancs, vagy az előzetes letartóztatás. A Bizottság közleménye mellékletet tartalmaz, amely érzékelteti, hogy az egyes tagállamokban a helyzet nagyon eltérő és gyakran aggasztó, különösen az előzetesen fogva tartottak számát, a börtönök telítettségi szintjét és túlzsúfolását, valamint a börtönlakók, illetve a fogva tartott idegen állampolgárok arányát illetően.</PARA><PARA>Európai uniós szinten mit tesz a Tanács annak biztosítása érdekében, hogy az őrizeti körülmények a tagállamokban jobbak legyenek?</PARA><PARA>Mit tesz a Tanács az őrizeti és börtönfeltételek minimális követelményeinek, illetve az EU-n belül a foglyok jogai közös rendszerének előmozdításáért, ide értve az igazságtalanul fogva tartott vagy elítélt személyek megfelelő kártalanítását is?</PARA><PARA>Mit módon nyújt támogatást a Tanács a börtönök túlnépesedése által sújtott tagállamok számára új börtönlétesítmények – a regionális biztonsági terveknek megfelelő– építéséhez, illetve a társadalomba való visszailleszkedést segítő programok végrehajtásához? </PARA><PARA>Mit tesz a Tanács a tagállamokban található fogva tartási létesítmények javításának elősegítésére, ezek műszaki felszereltségéért, kiépítéséért, illetve azért, hogy működőképesen megfelelőek legyenek, a fogva tartottak életkörülményeinek javítására, ugyanakkor azonban a biztonság magas szintjére is törekedve?</PARA></CONTENT></QUEST>