<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2006-0101">O-0101/06</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="1038">Karl-Heinz Florenz</PERSON> és <PERSON ID="1904">Karin Jöns</PERSON> a(z) <COMMITTEE COMMID="815">Környezetvédelmi, Közegészségügyi és Élelmiszerbiztonsági Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0101">Tárgy: A mellrák korai felismerésének és kezelésének helyzete az Európai Unióban</OBJECT><CONTENT><PARA>Tekintettel arra, hogy a mellrák a 35 és 59 év közötti nők elhalálozásának legfőbb oka az Európai Unióban, és a mellrák okozta halálesetek aránya több mint 50%-ban tér el a tagállamok között, a mellrák korai szakaszában történő emlőeltávolítás arányában tapasztalható eltérés pedig eléri a 60%-ot, és a 25 tagállam közül mindössze 10 vezetett be szervezett, nemzeti szintű mammográfiai szűrőprogramot, és még ennél is kevesebb tagállam ültette át teljes mértékben a mellrák korai felismeréséről szóló közösségi iránymutatásokat, az Európai Parlament arra kéri a Bizottságot, hogy adjon számára tájékoztatást a következőkről:</PARA><PARA>1. Tervezi-e a Bizottság, hogy megtesz minden szükséges lépést annak érdekében, hogy pontos és napra kész adatokat gyűjtsön a kibővített Európai Unió valamennyi tagállamában élő nők és férfiak mellrákos megbetegedéseiről, valamint azok korai kezeléséről? Mikorra lesznek ezek az információ hozzáférhetők?</PARA><PARA>2. Hogyan veszi majd számításba a Bizottság a Hetedik Kutatási Keretprogramban azt az egyre bővülő ismeretet, hogy a genetikai meghatározottságon kívül a környezeti és életmódbeli tényezők is hatnak a mellrák kialakulására? </PARA><PARA>3. Miként veszi a Bizottság figyelembe a Hetedik Kutatási Keretprogramban a tanulmányok szükségességét a mammográfiai szűrés minőségét előíró normák és protokollok javítása érdekében, megvizsgálva a fizikai és technikai vonatkozásokat és a hagyományos mammográfia alternatívájaként, például a digitális mammográfiát? </PARA><PARA>4. Miként kívánja megvalósítani a Bizottság a legjobb gyakorlatok alkalmazásának elvét és a teljesítményértékelést azon tagállamok ösztönzése érdekében, amelyek csupán alig vagy egyáltalán nem tették meg a szükséges lépéseket a Tanács 2003. december 2-i, a rák korai felismeréséről szóló ajánlása alkalmazására, valamint a mellrákra specializált egységek létrehozását célzó közösségi iránymutatások követésére?</PARA><PARA>5. Milyen lépéseket tett a Bizottság a Hetedik Kutatási Keretprogram előkészítése során annak érdekében, hogy kutatási finanszírozást nyújtson a mellrák korai felismerését célzó szérumalapú tesztek (az úgynevezett biomarker tesztek) kifejlesztésére?</PARA><PARA>6. Bizonyos-e abban a Bizottság, hogy ma, a modern tájékoztatási eszközök korában megfelelő gyakorlat az, hogy a tagállamok orvosainak és a betegcsoportjainak az Európai Unió iránymutatásai nyomtatott változatát úgy kell megrendelniük ahelyett, hogy azok az interneten olvashatók és letölthetők volnának?</PARA></CONTENT></QUEST>