<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000248">O-000248/2011</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96860">Michèle Striffler</PERSON><BRK/>a <COMMITTEE COMMID="2857">Fejlesztési Bizottság</COMMITTEE> nevében</TI-AUTHOR></TI><OBJECT OBJID="OBJ000248">Tárgy: Uniós jelentés a fejlesztésfinanszírozás elszámoltathatóságáról</OBJECT><CONTENT><PARA>Figyelembe véve, hogy a fejlődő országokat, főként a legszegényebbeket, különösen súlyosan érintette a globális gazdasági és pénzügyi válság, szükségesebbnek látszik, mint valaha, hogy megvalósítsuk azt a millenniumi fejlesztési célt, miszerint a tagállamok által hivatalos fejlesztési támogatásra szánt összeg 2015-ig elérje bruttó nemzeti jövedelmük 0,7%-át.</PARA><PARA>Azonban jelenleg 50 milliárd eurós a forráshiány.</PARA><PARA>Állíthatjuk-e továbbra is reálisan, hogy az EU kitart e cél elérése mellett?</PARA><PARA>Amennyiben igen, honnan fognak származni a pluszforrások? Milyen lépéseket fog tenni a Tanács és a tagállamok ezen új bevételek biztosítására?</PARA><PARA>Elfogadnak-e a tagállamok egy kötelező érvényű költségvetési ütemtervet a fejlesztési kiadásokra 2015-ig?</PARA><PARA>Tudja-e vállalni a Tanács és a tagállamok, hogy a jövőben valamennyi új politikai kihívásra, legyen az külpolitikai, éghajlatváltozással kapcsolatos vagy más kihívás, új és pótlólagos forrásokat szán, és nem a meglévő fejlesztési költségvetésből veszi el azt?</PARA><PARA>Fogja-e támogatni a Tanács és a tagállamok a Parlament teljes körű részvételét az Európai Unió fejlesztési együttműködésének soron következő OECD-DAC szakértői értékelésén?</PARA></CONTENT></QUEST>