<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2009-0318">H-0318/09</QREF></TI-INTRO><TI-SESSION>A 2009-as év októberi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="36281">Silvia-Adriana Ţicău</PERSON></TI-AUTHOR><TI-DEST>a <INST TYPE="CS">Tanácshoz</INST></TI-DEST></TI><OBJECT OBJID="OBJ0318">Tárgy: A munkaerő tagállamok közötti szabad mozgása útjában álló akadályok felszámolása</OBJECT><CONTENT><PARA>A Tanács soros svéd elnöksége elismeri, hogy a jelenlegi gazdasági válság közepette az a legfontosabb, hogy a tagállamok együtt szembe tudjanak nézni a kihívásokkal, hogy megoldást találjanak a pénzügyi-gazdasági válságból való kilábalásra, és különösen hogy csökkenteni tudják a munkanélküliség arányát és az általa okozott negatív társadalmi hatásokat. Az Unióhoz 2004. május 1. után csatlakozott tagállamokból származó munkavállalók szabad mozgását gátoló akadályok az említett országok polgárainak jogait korlátozzák, és illegális munkavállalásoz, illetve szociális dömpinghez vezethetnek. E korlátozások megszüntetése egyenlő mértékben védené a migráns munkavállalókat és a helyi munkavállalókat. Tekintettel az európai munkaerőpiacon aktív politikai szerepvállalásra készülő svéd elnökség jobb alkalmazkodás és nagyobb mobilitás iránti elkötelezettségére, milyen konkrét intézkedéseket tervez a Tanács az Unióhoz 2004. május 1. után csatlakozott tagállamokból származó munkavállalók szabad mozgását gátoló jelenlegi akadályok mielőbbi felszámolása érdekében?</PARA></CONTENT></QUEST>