<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2005-0081">O-0081/05</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="1929">Christa Klaß</PERSON>, <PERSON ID="22418">María Herranz García</PERSON>, <PERSON ID="1186">Astrid Lulling</PERSON> és <PERSON ID="28459">Giuseppe Castiglione</PERSON> a(z) <GRPOL GRPOLID="1102">PPE-DE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0081">Tárgy: EU-USA borászati megállapodás</OBJECT><CONTENT><PARA>Az Egyesült Államok 1984 óta kedvezményes elbírálást élvez az EU-ba exportált borai számára. A Bizottság nemrégiben tárgyalásokat folytatott az Egyesült Államokkal, melyek az elmúlt 20 év során az EU által az Egyesült Államoknak a borászati eljárásokkal kapcsolatban megítélt ideiglenes koncessziókat állandósító megállapodással zárultak. A WTO legnagyobb kedvezmény elvével összhangban az összes, az EU által az Egyesült Államoknak megítélt különleges feltételt azonos módon a WTO többi tagállamára is alkalmazni kell.</PARA><PARA>Az EU-ból származó borok importjának korlátozására irányuló amerikai fenyegetések után a Bizottság végül olyan megállapodást kötött, amely az Egyesült Államok részéről csupán homályos kötelezettségvállalást tartalmaz a jövőbeli közösségi elnevezésről való lemondásért cserébe. Az Egyesült Államok beleegyezett abba, hogy végül teljesíti a közösségi követeléseket, de csak az eddig különleges támogatásban nem részesült borászati eljárások engedélyezése után.</PARA><PARA>Jelenleg 17 közösségi földrajzi elnevezés minősül félig generikus terméknévnek az Egyesült Államokban, és az új megállapodás annak ellenére fenntartja ezt a status quo-t, hogy ezek az elnevezések hozzáadott értéket képviselnek a közösségi termelők számára. <BRK/></PARA><PARA>Hogyan fogja a Bizottság megelőzni   az olyan megállapodások megkötését, amelyek precedenst teremthetnek   az olyan harmadik országokkal a jövőben kötendő borászati megállapodások   számára, melyek követelhetik a legnagyobb kedvezmény elvét tartalmazó   záradék alkalmazását? <BRK/></PARA><PARA>Az indítvány szerint   az EU-nak el kellene fogadnia az Egyesült Államok borászati eljárásait,   annak teljes tudatában, hogy az EU saját szigorú rendelkezései bizonyos   esetekben nagymértékben különböznek az Egyesült Államokéitól? <BRK/></PARA><PARA>Milyen stratégiát kíván   követni a Bizottság a hongkongi tárgyalások során? <BRK/></PARA><PARA>Milyen módon kívánja   a Bizottság a gyakorlatban biztosítani ez európai földrajzi nevek védelmét   az EU-ban és a világ többi részén? <BRK/></PARA><PARA>Az Egyesült Államok   továbbra is exportálhat az EU-ba borokat olyan tradicionális elnevezésekkel,   mint a „Chateau”, a „Clos”, a „Ruby”, a „Tawny” és a „Classic”, anélkül,   hogy azok megfelelnének az EU által az európai borokkal szemben megkövetelt   bizonyos gyártási vagy marketingszabványoknak? Megfelel-e a valóságnak,   hogy a félig generikus terméknevekkel kapcsolatban csupán a jelenlegi   helyzet rögzítését sikerült elérni, és hogy az olyan kifejezések, mint   például a „Champagne” továbbra is használatban maradnak az Egyesült   Államokban? <BRK/> <BRK/></PARA></CONTENT></QUEST>