<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2005-0069">O-0069/05</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="1985">Pervenche Berès</PERSON> a(z) <COMMITTEE COMMID="813">Gazdasági és Monetáris Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0069">Tárgy: Tőzsdék lehetséges összeolvadása az Európai Unióban és a pénzpiacok jövőbeli</OBJECT><CONTENT><PARA>szerkezeti felépítése az Unióban</PARA><PARA>Tudatában van-e az Európai Bizottság annak, hogy a pénzpiacokon a közelmúltban olyan változások történtek, amelyek következményeképpen lehetségessé válik két vagy több fő tőzsde összeolvadása az Európai Unióban?</PARA><PARA>Helyénvalónak tartja-e a Bizottság – tekintettel nemcsak az üzleti forgalom szintjére, hanem  a tőzsdei kereskedelmi tevékenységeknek az egész európai piacra gyakorolt hatására is –, hogy az uniós versenyszabályokat erre az összeolvadásra ne alkalmazzák, hanem kizárólag a közvetlenül érintett nemzeti hatóságok hatásköre legyen az összeolvadás vonatkozásainak és/vagy  a hazai piacokon és  az európai piacon elfoglalt egyeduralmi helyzetnek az értékelése, és csupán szabad elhatározásuk szerint kelljen konzultálniuk erről az Európai Bizottsággal? Úgy tűnik, jelenleg ez a helyzet, legalábbis ez derül ki az Office of Fair Trading (a Tisztességes Kereskedelem Hivatala) és a Competition Commission (Versenybizottság) által az Egyesült Királyságban végzett felmérésből.</PARA><PARA>Nyilvánvalóan versenyhelyzet áll fenn a három nagy európai tőzsde – az Euronext, a London Stock Exchange és a Deutsche Börse AG – között, ezért megalapozott az aggodalom, hogy egy esetleges konszolidáció töréseket okozhat a tőzsdepiacon és túlzott árnyomást gyakorolhat a brókerekre és ügyfeleikre a részvények adásvételében. Két részvénykereskedelmi tőzsde összeolvadásának megvalósítása semlegesítheti a potenciális versenyükből fakadóan az árak csökkenésére ható folyamatos nyomást. Mi a Bizottság véleménye, milyen lehetséges következményekkel járhat, ha magasabb költségekkel folyik majd a részvények kereskedelme, emiatt esetleg csökken az üzleti forgalom, és ez negatív likviditási hatásokat kelt? Milyen következményekkel járhatnak ezek a hatások a pénzügyi szolgáltatások piacának jövőbeli szerkezeti felépítésére nézve?</PARA><PARA>Hogyan látja a Bizottság, milyen hatásokat kelthet a NYSE hivatalosan bejegyzett társasággá történő átalakítása, továbbá milyen következményekkel járhatnak az esetleges további összeolvadások és az európai tőzsdék feletti ellenőrzés tekintetében végbemenő átalakulások?</PARA></CONTENT></QUEST>