<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000183">O-000183/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96902">Maria do Céu Patrão Neves</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR></TI><OBJECT OBJID="OBJ000183">Tárgy: Az élelmiszerlánc és az élelmiszer-forgalmazás terén tapasztalható egyenlőtlenségek</OBJECT><CONTENT><PARA>Napjainkban a mezőgazdasági termelők és a mezőgazdasági vállalkozások nagy része a termelési költségek elviselhetetlen mértékű növekedésével néz szembe, és rendkívüli nehézségekbe ütközik, amikor ennek hatásait érvényesíteni kívánja ügyfeleivel, nevezetesen a nagy áruforgalmat bonyolító kiskereskedelmi vállalkozásokkal szemben. Rövid távon kérdésessé válhat számos vállalkozás megmaradása, és veszélybe kerülhet az egyes tagállamok termelési struktúrája, ami a behozatal, illetve a külső piaci ingadozásoktól való függőség szintjén súlyosbítaná a kereskedelmi mérleg problémáját.</PARA><PARA>1996-tól napjainkig az élelmiszer-ipari termékek árai fogyasztói szinten évente átlagosan 3,3%-kal emelkedtek, a mezőgazdasági termelés költségei évente 3,6%-kal drágultak, míg a felvásárlási árak évente csupán 2,1%-kal növekedtek.</PARA><PARA>Több tagállam versenyhivatalának következtetései szerint az agrár-élelmiszeripar tényszerűen több problémával is küzd a nagy áruforgalmat bonyolító kiskereskedelmi vállalkozásokkal való kapcsolatai terén, és ez az egyenlőtlenség különösen az alábbi négy területen érzékelhető: szerződési feltételek egyoldalú alkalmazása, árengedmények és egyéb hozzájárulások, szankciók, valamint fizetési határidők.</PARA><PARA>A nagy áruforgalmat bonyolító kiskereskedelmi üzletláncok növekvő piaci hatalmának következtében az élelmiszeripar eladói ereje ezen üzletláncok vevői erejével szemben fokozatosan csökken az értéklánc egészén – a termeléstől az ellátáson át a végfogyasztónak történő kiskereskedelmi értékesítésig – alkalmazott árszintek meghatározása terén.</PARA><PARA>Hogyan szándékozik a Bizottság reagálni a jelenleg felmerülő három legfőbb kihívásra, nevezetesen: </PARA><PARA>1. a forgalmazók és a beszállítók közötti viszonyok szabályozásának szükségességére, </PARA><PARA>2. a legtöbb problémát felvető kereskedelmi gyakorlatok szabályozásának szükségességére,</PARA><PARA>3. valamint az élelmiszerlánc egészén alkalmazott árak (és mennyiségek) kezelésére és átláthatóságára?</PARA></CONTENT></QUEST>