<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0138">O-0138/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="28474">Ioannis Kasoulides</PERSON>, <PERSON ID="96747">Arnaud Danjean</PERSON>, <PERSON ID="2341">Michael Gahler</PERSON>, <PERSON ID="96838">Cristian Dan Preda</PERSON> és <PERSON ID="2002">José Ignacio Salafranca Sánchez-Neyra</PERSON> a(z) <GRPOL GRPOLID="2948">PPE</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0138">Tárgy: Politikai megoldás Szomáliában</OBJECT><CONTENT><PARA>Ugyan kalóztámadások sajnálatosan mindenkor előfordulnak, a kalózkodás ellen kezdeményezett európai Atalanta műveletet egyöntetűen üdvözölték nemcsak a tagállamok és a részt vevő harmadik országok, hanem a régióban érintett országok és a nemzetközi tengeri közösség is. Mindazonáltal az összes érintett szereplő tisztában van azzal, hogy az kalózkodás elleni harc nem érhet el tartós sikert, ha a jelenség – szárazföldre vezető – kiváltó okait nem kezelik. A Tanács főtitkára és a KKBP főképviselője, Javier Solana idén májusban a tagállamokhoz intézett levelében integrált európai uniós megközelítést szorgalmazott, s e levelet később egy, a lehetőségeket felvázoló dokumentum is követett. </PARA><PARA>Általánosságban véve milyen lépéseket tett a Tanács a 2009. július 3-i közös dokumentum kapcsán? </PARA><PARA>Ebben két irányvonal került előtérbe: egyrészről a regionális kapacitások megerősítése (Dzsibuti, Jemen és Szomália, Szomálifölddel és Puntfölddel együtt) a kalóztámadások felszámolására, másrészről pedig célzottabban Szomália stabilizálása, konkrétan a szomáliai biztonsági erők képzése.  Készek-e a tagállamok szerepet vállalni e biztonsági erők képzésében, az első 500 kiképzett katonán túlmenően? Hol tart a parti őrséget kiképző központ felállításának ügye? Tervezik-e további tagállamok és eszközök bevonását e folyamatba? Készen áll-e a Tanács a művelet mozgásterének kiterjesztésére?</PARA><PARA>A szomáliai szövetségi kormány sebezhetőségére tekintettel az ország stabilizálása érdekében hogyan szándékozik az Unió Szomáliföldre és különösen Puntföldre támaszkodni (ahol az új hatóságok késznek bizonyulnak a kalózkodás problémáinak kezelésére)? </PARA><PARA>Hogyan tervezi a Tanács további régióbeli államok bevonását?</PARA></CONTENT></QUEST>