<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000229">O-000229/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="33570">Sharon Bowles</PERSON><BRK/>a <COMMITTEE COMMID="2862">Gazdasági és Monetáris Bizottság</COMMITTEE> nevében</TI-AUTHOR></TI><OBJECT OBJID="OBJ000229">Tárgy: A Svájccal kötött német és brit adóügyi megállapodások összeférhetősége a megtakarítások adójával foglalkozó uniós irányelvvel</OBJECT><CONTENT><PARA>Mind Németország, mind az Egyesült Királyság nemrégiben kétoldalú adóügyi megállapodást kötött Svájccal. A német–svájci megállapodás szerint a német állampolgárok svájci számlákon található megtakarításaiból, befektetéseiből stb. származó jövedelem után forrásadót kell fizetni (18. cikk). A megállapodás egyaránt rendelkezik a múltban elveszített jövedelem egyszeri kifizetéséről, amelyet kezdetben a svájci bankok teljesítenek, és a kamatok, valamint a tőkehozam folyamatos megadóztatásáról. A forrásadót azonban névtelenül fogják visszatéríteni, ezáltal védve a svájci banktitkot. Előfordulhat, hogy más tagállamok is hasonló megállapodásokat terveznek, jelenleg Franciaország és Spanyolország fontolgatja ezt.</PARA><PARA>1. Összeférhetőnek tartja-e a Bizottság a 26,375%-os forrásadókulcsról rendelkező német–svájci adóügyi megállapodást a megtakarítások adójával foglalkozó uniós irányelvvel és az EK és a Svájci Államszövetség közötti, a megtakarításokból származó kamatjövedelem adóztatásáról szóló irányelvben meghatározott szabályokkal egyenértékű rendelkezések megállapításáról szóló megállapodással, amely 35%-os forrásadóról rendelkezik? A megállapodás 20. cikkében foglalt beszámítási rendszer elegendő-e, összevetve a 48%-os forrásadóról rendelkező egyesült királyságbeli megközelítéssel is? Tudta-e értékelni a Bizottság az Egyesült Királyság és Svájc közötti megállapodás feltételeit, és, amennyiben igen, hogyan értékeli a megállapodás rendelkezéseit?</PARA><PARA>2. A Bizottság szerint ez a megállapodás hogyan befolyásolja a megtakarítások adójával foglalkozó uniós irányelvről a Tanácsban folyó tárgyalásokat, illetve általánosabban megfogalmazva, hogyan egyeztethető össze ez a megállapodás a tagállamok közötti fokozottabb uniós szintű adóügyi együttműködés kinyilvánított céljával? A Bizottság vagy a többi tagállam úgy tekint-e erre a megállapodásra mint a megtakarítások adójával foglalkozó uniós irányelv felülvizsgálata felé történő előrelépés akadályára? Mit fog tenni a Bizottság a megtakarítások adójával foglalkozó uniós irányelv rendelkezéseinek védelmére és az irányelv felülvizsgálatának előmozdítására?</PARA><PARA>3. A tagállamok hatáskörébe tartozik-e, hogy ilyen kétoldalú megállapodásokról folytassanak tárgyalásokat annak ellenére, hogy a megtakarítások adójával foglalkozó uniós irányelv már rendelkezik az e témakörrel kapcsolatos szabályokról? A Bizottságnak saját megítélése szerint erőteljesebb szerepet kellene-e játszania a tagállamok és harmadik országok közötti kétoldalú adóügyi megállapodások előzetes ellenőrzésében? A Bizottság részt vett-e a Németország/az Egyesült Királyság és Svájc között folyó tárgyalásokon, illetve tanácskoztak-e vele azokról? Részt kíván-e venni a Bizottság az egyéb harmadik országokkal ezzel összefüggésben folytatandó közelgő további tárgyalásokon, illetve igényli-e, hogy konzultáljanak vele ezekkel kapcsolatban?</PARA><PARA>4. A megállapodás hogyan viszonyul az OECD-mintamegállapodás 26. cikkéhez, és gátolja-e az adóügyekben folytatott automatikus információcsere kialakulását?</PARA></CONTENT></QUEST>