<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2010-0635">H-0635/2010</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-SESSION>Ülés: 2011 januári ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="26851">Nikolaos Chountis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0635">Tárgy: A Haiti számára nyújtandó gyorssegély szükségessége</OBJECT><CONTENT><PARA>A 2010 januárjában Haitit megrázó, több ezer áldozatot követelő földrengés következtében, az országban uralkodó gazdasági és társadalmi helyzet elviselhetetlenné vált, egy olyan országban, amely a földrengést megelőzően is a világ legszegényebb országai közé tartozott. A humanitárius szervezetek közlése szerint, a holttesteket több hónappal a földrengést követően sem távolították el a romok alól, a lakosság siralmas higiénés körülmények között él és szembeszökő a humanitárius segély hiánya. Az ennek következtében kialakult kolerajárvány előrelátható volt. A földrengés számos áldozatán kívül folyamatosan, több ezer fővel nő az áldozatok száma. Az Egyesült Nemzetek (OCHA) által közölt adatok alapján elmondható, hogy – mint általában lenni szokott – jelentős eltérések vannak a segélynyújtásra vonatkozó „ígéretek” és azok valóra váltása között.</PARA><PARA>Meg tudná-e válaszolni a Tanács a következő kérdéseket? Milyen összegű segítséget ajánlott fel az EU Haitinak, és Haiti ebből mennyit kapott meg idáig? A Tanács elnöksége milyen kiegészítő erőfeszítéseket szándékozik tenni a több millió életveszélyben lévő ember megsegítésére?</PARA></CONTENT></QUEST>