<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2010-0627">H-0627/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2011 januári ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="96819">Licia Ronzulli</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0627">Tárgy: A nők és férfiak közötti egyenlőségre vonatkozó 2010-2015-ös stratégia</OBJECT><CONTENT><PARA>Ez év szeptember 21-én a Bizottság előterjesztette a nők és férfiak közötti egyenlőségre vonatkozó 2010–2015-ös stratégiát. A nemek közötti egyenlőségre vonatkozó 2010 utáni politikáról szóló vélemény a nemek közötti egyenlőség megteremtése érdekében hozandó, uniós vagy tagállami szinten finanszírozandó konkrét intézkedésekre irányuló rendelkezések hiányát a stratégia célkitűzéseinek megvalósítása szempontjából aggályosnak tartja. Tájékoztatást tudna-e a Bizottság nyújtani arról, hogy hogyan kíván fellépni ez ügyben?</PARA><PARA>A tagállamok többségében a nők továbbra is alul vannak képviselve a döntéshozatali folyamatokban és pozíciókban. Milyen intézkedéseket tervez a Bizottság annak érdekében, hogy növelje a nők részvételét a döntéshozatali pozíciókban? Tervez-e jelenleg bármilyen konkrét kezdeményezést annak érdekében, hogy előmozdítsa a nemek közötti egyenlőséget a fiatal generációk körében? Helyénvalónak tartaná-e a Bizottság, hogy e téren – például az uniós képzési programokban vagy az új technológiák használata révén – külön fellépések finanszírozására irányuló javaslatot terjesszen be?</PARA></CONTENT></QUEST>