<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0015">O-0015/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="1985">Pervenche Berès</PERSON> a(z) <COMMITTEE COMMID="813">Gazdasági és Monetáris Bizottság</COMMITTEE> nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0015">Tárgy: Nyomon követés a Lámfalussy-eljárás felülvizsgálata után</OBJECT><CONTENT><PARA>Az Európai Bizottság „A Lámfalussy-eljárás felülvizsgálata – A felügyeleti konvergencia megerősítése” című közleményében (COM(2007)0727) a Lámfalussy-eljárás megerősítésére, valamint a felügyeleti együttműködés és konvergencia fokozására irányuló intézkedéseket határoz meg. Az intézményközi megfigyelőcsoportnak a Lámfalussy-eljárás végrehajtásáról és működéséről szóló végleges jelentése hasonló ajánlásoknak adott hangot. Az ECOFIN-Tanács a 2007. december 4-én tartott ülésén áttekintette a Lámfalussy-eljárást. Mind a Bizottság közleménye, mind az ECOFIN-Tanács következtetései hangsúlyozzák a 3. szintű Lámfalussy-bizottságok fontosságát, és azt, hogy megfelelő eszközökkel kell rendelkezniük ahhoz, hogy teljesítsék a feladataikat a felügyeleti együttműködés és konvergencia tekintetében. Az ECOFIN-Tanács következtetései hangsúlyozzák továbbá a határokon átnyúló csoportok hatékony és eredményes felügyeletének szükségességét, és elkészítik a jelenlegi helyzet javítására szolgáló feladatok menetrendjét. Ezenkívül az ECOFIN-Tanács korábbi, uniós pénzügyi stabilitási intézkedésekről szóló 2007. október 9-i következtetései egyértelműen rámutatnak, hogy jobb koordinációra van szükség a vonatkozó felügyeleti hatóságok és érintett intézmények között. Az ECOFIN-Tanács ebből a célból stratégiai menetrendet fogadott el, amely a gazdasági és pénzügyi bizottság (Economic and Financial Committee - EFC) pénzügyi stabilitással foglalkozó ad hoc munkacsoportja által készített jelentés ajánlásain alapul.</PARA><PARA>Az Európai Parlament, amely már régóta szorgalmazza a nemzeti felügyeleti gyakorlatok fokozott konvergenciáját és a létező válságkezelési szabályok fejlesztését az EU-ban, ezért üdvözli az ECOFIN-Tanács mindkét ülésének következtetéseit, és osztja azt a véleményt, amely szerint mind nemzeti, mind határokon átnyúló szinten szükség van a létező felügyeleti rendszerek összehangolására, és szükség van a válságkezelési/pénzügyi stabilitási szabályok összehangolására is. Tekintettel az ECOFIN-Tanács két ülésének következtetéseire és a még mindig fokozódó pénzügyi válságra, amelynek sebessége és üteme számos piaci résztvevőt és felügyeleti szervet meglepett, tekintettel azokra a veszélyekre, amelyekkel a válság az EU pénzügyi piacait még mindig fenyegeti, és tekintettel az EU gazdaságába való begyűrűzésére, az Elnökség milyen lépések megtételét tartja helyénvalónak ezen a téren annak érdekében, hogy jobban lehessen reagálni a globálisan integrált piacok kihívásaira, és hogy meg lehessen őrizni az EU pénzügyi piacainak megbízhatóságát és stabilitását? Hogyan vonnák be az Európai Parlamentet és a Bizottságot? Felkéri-e a Tanács a Bizottságot javaslatok előterjesztésére, amelyeket további lépésekként az Európai Parlamenttel és a Tanáccsal kell megvitatni?</PARA></CONTENT></QUEST>