<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000087">O-000087/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96817">Erminia Mazzoni</PERSON><BRK/>a <COMMITTEE COMMID="2878">Petíciós Bizottság</COMMITTEE> nevében</TI-AUTHOR><TI-AUTHOR><PERSON ID="4538">Malcolm Harbour</PERSON><BRK/>a <COMMITTEE COMMID="2867">Belső Piaci és Fogyasztóvédelmi Bizottság</COMMITTEE> nevében</TI-AUTHOR></TI><OBJECT OBJID="OBJ000087">Tárgy: A megtévesztő szakmai címjegyzékekről (a 0045/2006., 1475/2006. számú és egyéb petíciók)</OBJECT><CONTENT><PARA>A különböző uniós tagállamokban tevékenykedő, szakmai címjegyzékekkel foglalkozó egyes társaságok hosszú ideje folytatnak megtévesztő üzleti gyakorlatokat. Ilyen gyakorlatok körvonalazódtak számos olyan petíciót kísérő dokumentumban, amelyeket a szakmai címjegyzékekkel foglalkozó megtévesztő társaságok áldozatává vált önálló vállalkozók, önkéntes szervezetek és családi vállalkozások nyújtottak be az Európai Parlamenthez.</PARA><PARA>Továbbra is több száz panaszlevél érkezik az európai parlamenti képviselőkhöz a szakmai címjegyzékekkel foglalkozó ilyen társaságok újabb áldozataitól. Az áldozatok sokszor túl kicsik ahhoz, hogy előteremtsék azt az összeget, amely fedezné a címjegyzékekkel foglalkozó társaságok elleni jogi eljárás költségeit. Másrészről több ilyen szervezetet hoz súlyos pénzügyi helyzetbe a másik fél megtévesztő magatartása folytán felvállalt díjak fizetése.</PARA><PARA>Az ügy egyúttal határokon átnyúló jellegű, mivel a megtévesztő szakmai címjegyzékek gyakran céloznak más uniós tagállam területén székhellyel rendelkező áldozatokat.</PARA><PARA>A Bizottság egyértelműen kijelentette, hogy a megtévesztő és összehasonlító reklámról szóló irányelv „tiltja a címjegyzékekkel foglalkozó ilyen társaságok megtévesztő gyakorlatait”. A Bizottság szerint a probléma a nemzeti jogszabályok érvényesítésével állhat kapcsolatban. Ugyanakkor a Bizottság más alkalmakkor azt is elmondta, hogy a szóban forgó konkrét gyakorlat felszámolása érdekében esetleg módosítani kell az uniós jogszabályokat.</PARA><PARA>Megerősítené a Bizottság, hogy a megtévesztő és összehasonlító reklámról szóló irányelvet valamennyi uniós tagállamban megfelelően átültették?</PARA><PARA>Fontolóra veszi-e a Bizottság annak az időszaknak a jelentős mértékű lerövidítését, amelyen belül a megtévesztő és összehasonlító reklámról szóló jelenlegi irányelv felülvizsgálatának elindítását és befejezését tervezi, illetve az ilyen csalárd gyakorlatok leállítására irányuló új jogalkotási eszközök feltárását?</PARA><PARA>Azon tagállamokban, ahol megfelelően ültették át a megtévesztő és összehasonlító reklámról szóló irányelvet, elegendő volt-e a megfelelő átültetés ahhoz, hogy megvédje az adott tagállam állampolgárait az olyan egyéb tagállamokban tevékenykedő vállalatok követeléseivel szemben, amelyek esetleg megfelelően vagy nem megfelelően ültették át az irányelvet?</PARA></CONTENT></QUEST>