<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2005-0082">O-0082/05</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="2155">Graham Watson</PERSON> és <PERSON ID="4273">Cecilia Malmström</PERSON> a(z) <GRPOL GRPOLID="1119">ALDE</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0082">Tárgy: A kubai kormányra vonatkozó EU álláspont</OBJECT><CONTENT><PARA>Az Európai Parlament számára továbbra is felfoghatatlan, hogy Kubában az embereket eszményeik és békés politikai tevékenységük miatt bebörtönzik. Különösen elfogadhatatlan és döbbenetes, hogy a politikai foglyok közül néhányan nem kapják meg a nekik járó segítséget, és egészségi állapotuk nagyon rossz. Néhányuk valójában haldoklik. </PARA><PARA>Az Európai Parlament 2004. novemberi állásfoglalásában korábbi, határozott álláspontjával megegyezően hangsúlyozta, hogy „az EU Kubával kapcsolatos közös állásfoglalása és a 2003. június 5-én egyhangúan elfogadott intézkedések (amelyek a 75 másképpen gondolkodó letartóztatását és bebörtönzését, valamint a három repülőgép-eltérítő ezt követő kivégzését szankcionálják) felülvizsgálatának alapfeltétele az emberi jogok és az alapvető szabadságjogok tiszteletben tartása”.</PARA><PARA>2005 januárjában a Tanács megváltoztatta a kubai kormányra vonatkozó politikáját. A Castro rendszer nyitottabb hozzáállásához fűzött remény nyilvánvalóan nem teljesült. Sőt az emberi jogi helyzet tovább romlott. </PARA><PARA>A Tanács 2005. június 13-i nyilatkozatában megállapítja, hogy „Kubában az emberi jogok terén nem történt kielégítő előrelépés”. Ennek ellenére úgy dönt, hogy a „2003. június 5-intézkedéseket továbbra is felfüggeszti”. A brit elnökség milyen lépéseket tervez annak érdekében, hogy ösztönözze az emberi jogok tiszteletben tartását és a pluralista demokrácia felé vezető valódi fejlődést Kubában?</PARA><PARA>A legutóbbi eseményeket követően (európai parlamenti képviselők kiutasítása, a másképpen gondolkodók folyamatos elnyomása) a Tanács még mindig úgy véli, hogy kielégítők új politikájának eredményei és hogy a kubai hatóságokkal kapcsolatos jelenlegi politikája megfelelő eszköz ahhoz, hogy Kubában a helyzet javuljon?</PARA></CONTENT></QUEST>