<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000036">O-000036/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96898">Ioannis A. Tsoukalas</PERSON>, <PERSON ID="2278">Paul Rübig</PERSON>, <PERSON ID="28219">Daniel Caspary</PERSON>, <PERSON ID="96827">Birgit Schnieber-Jastram</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR></TI><OBJECT OBJID="OBJ000036">Tárgy: Európa ritkaföldfém-készletének bebiztosítása</OBJECT><CONTENT><PARA>A ritkaföldfémek (REE) többszáz csúcstechnológiai alkalmazás szempontjából kulcsfontosságúak, emellett elengedhetetlenek a környezetbarát technológiák (szélturbinák, hibrid járművek stb.) fejlesztéséhez, így ezáltal alapvetően fontos szerepet játszanak az európai ipar versenyképességének növelésében. Habár a ritkaföldfémek igen nagy mennyiségben fordulnak elő a földkéregben, gazdaságos kitermelésük nem egyszerű. Az EU ipara a ritkaföldfémeket tekintve jelenleg teljes mértékben Kínától függ, aki a világ ritkaföldfém-kitermelésének mintegy 97%-át uralva gyakorlatilag monopolhelyzetben van. A világ ismert gazdaságilag hasznosítható ritkaföldfém-tartalékának 36%-a (és becslések szerint az összes tartalék 59%-a) Kínában található, ugyanakkor kétoldalú megállapodásokat köt az ismert készletek bebiztosítására. Amíg Kína ritkaföldfém-iparának vertikális szervezetét magas szintű kutatásokkal és fejlesztésekkel társítja, és már jelentős versenyelőnyre tett szert a ritkaföldfém-ércek finomítása és az ötvözetek előállítása terén, az Unió iparának nincs hozzáférése a ritkaföldfém-nyersanyagokhoz, valamint a feldolgozáshoz szükséges ipari és tudományos szakismeretekkel sem rendelkezik. Mindemellett míg a ritkaföldfémek iránti kereslet világszinten egyre csak nő, Kína már jelentős exportkorlátozásokat jelentett be.</PARA><PARA>Rendelkezik-e az Unió átfogó stratégiával a ritkaföldfémekre vonatkozóan? Végzett-e a Bizottság értékelést a ritkaföldfém-ellátás kritikusságáról az Unió iparát illetően? Becslések szerint már 2014-ben érzékelhető lesz a 40 000 tonnás hiány a ritkaföldfémek globális kitermelésében, ami különösen az Unió iparában komoly problémákhoz, így az árak drasztikus növekedéséhez vezethet. Milyen lehetséges rövid távú, az európai nyersanyag-politikai kezdeményezés pilléreivel is összhangban levő intézkedések megtételét javasolja a Bizottság a ritkaföldfémek tekintetében? </PARA><PARA>A Kínával folytatott rendszeres párbeszédében hogyan kívánja megközelíteni a Bizottság a ritkaföldfémek kényes kérdését? Mi a kérdés jelenlegi helyzete a Kereskedelmi Világszervezeten belül? Melyek azok a lépések, amelyeket a Bizottság eddig partnereivel együtt megtett az alternatív ritkaföldfém-források meghatározása, illetve az európai ipar készleteit érintő kockázat csökkentése érdekében? </PARA><PARA>Mivel a ritkaföldfémek nemcsak a csúcstechnológiai alkalmazások és zöld technológiák szempontjából szükségesek, hanem a rendkívül fontos orvosi műszerek és védelmi alkalmazások előállításához is elengedhetetlenek, fontolóra vette-e a Bizottság egy európai szintű ritkaföldfém-készletezési rendszer létrehozását (az Egyesült Államok, Japán, illetve Korea hasonló példáját követve) a megfelelő ritkaföldfém-ellátás, illetve az árstabilitás biztosítása érdekében? Az Unióban milyen kilátások vannak a ritkaföldfémek újrahasznosítása terén? A ritkaföldfémek helyettesítése fontos szerepet fog-e betölteni a következő kutatási keretprogramban? Hogyan kívánja a Bizottság ösztönözni az Unióban tevékenykedő ritkaföldfém-feldolgozó vállalatokat más, az Unió, Grönland, illetve a fejlődő országok területén fellelhető források kifejlesztésére, valamint kiaknázására?</PARA></CONTENT></QUEST>