<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0117-R01">O-0117/2010/változat1</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="4519">Claude Moraes</PERSON>, <PERSON ID="4532">Michael Cashman</PERSON>, <PERSON ID="23868">Monika Flašíková Beňová</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR></TI><OBJECT OBJID="OBJ0117">Tárgy: Az azonos neműek közötti házasságok és élettársi kapcsolatok kölcsönös elismerése</OBJECT><CONTENT><PARA>Az EU polgárainak a szabad mozgáshoz való joga a 2004/38/EK<FNREF FNIDREF="FN1"/> irányelvben meghatározott keretnek megfelelően vonatkozik a törvényes házastársak szabad mozgására is, és egyértelműen az Európai Unió hatáskörébe tartozó kérdés. Az Európai Unió Alapjogi Ügynökségének jelentése – <I>Homofóbia és szexuális irányultságon alapuló megkülönböztetés a tagállamokban: Első rész - Jogi elemzés</I> (2008) –, valamint a választópolgárok által benyújtott petíciók és a civil társadalom által összegyűjtött bizonyítékok alapján a fogadó tagállamok túlnyomó többsége nem ismeri el az azonos neműek között törvényesen megkötött házasságokat és élettársi kapcsolatokat. Ennek következtében nem valósul meg teljes körűen a 2004/38/EK irányelv, és diszkrimináció alakul ki olyan területeken, mint a pénzügyek, ingatlanügyek és adózás; gyermekelhelyezés, láthatás és örökösödési jogok; valamit konzuli ügyek.</PARA><PARA>A Stockholmi Programról szóló állásfoglalásában (<ANCHOR ID="1" FAMILY="TA" TYPE="P7-TA" YEAR="2009" NUMBER="0090">P7_TA(2009)0090</ANCHOR>) az Európai Parlament felszólította a tagállamokat, hogy „a családjogra vonatkozó nemzeti jogszabályok sérelme nélkül biztosítsák az uniós polgárok és családjaik – beleértve mind a bejegyzett élettársi kapcsolatokat, mind a házasságokat – szabad mozgását [...], és kerüljék el a bármilyen indokon, köztük a szexuális irányultságon alapuló hátrányos megkülönböztetést.”</PARA><PARA>Ezzel szemben a Stockholmi Program végrehajtásáról szóló cselekvési tervről szóló bizottsági közlemény (COM(2010)171 és az ahhoz kapcsolódó 10/139. sz. feljegyzés) nem tartalmaz a fent említett irányelv 2.2 cikkének a) és b) pontjába tartozó, törvényes házasságban vagy élettársi kapcsolatban élő azonos neműek szabad mozgását előmozdító rendelkezéseket. </PARA><PARA>· A Bizottság véleménye szerint a 2004/38/EK irányelv 2.2 cikkének a) pontja alkalmazandó-e a Belgiumban, Hollandiában, Portugáliában, Spanyolországban vagy Svédországban törvényes házasságot kötött házastársakra?</PARA><PARA>· A Bizottság véleménye szerint szexuális irányultságon alapuló megkülönböztetésnek minősül-e az azonos neműek között törvényesen megkötött házasságok elismerésének hiánya?</PARA><PARA>· Az Európai Unió működéséről szóló szerződés 10. cikke alapján úgy gondolja-e a Bizottság, hogy a 2004/38/EK irányelv 2.2 cikkének a) és b) pontjait a törvény által elismert házasságokban és élettársi kapcsolatokban élő párokra egyaránt alkalmazni kellene?</PARA><PARA>· Mit tesz a Bizottság a törvényes kapcsolatokban élő azonos neműek szabad mozgáshoz való jogának gyakorlása során tapasztalható diszkrimináció ellen?</PARA><FN FNID="FN1">  HL L 158, 2004.4.30., 77. o.</FN></CONTENT></QUEST>