<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0092">H-0092/10</QREF></TI-INTRO><TI-SESSION>A 2010-as év márciusi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="26851">Nikolaos Chountis</PERSON></TI-AUTHOR><TI-DEST>a <INST TYPE="CS">Tanácshoz</INST></TI-DEST></TI><OBJECT OBJID="OBJ0092">Tárgy: Stabilitási paktum és pénzügyi helyzet a tagállamokban</OBJECT><CONTENT><PARA>A 2010. február 11-i Európai Tanács történelmi döntést hozott, miként az Eurogroup is 2010. február 16-án. Egy tagállamot, Görögországot, első alkalommal helyeztek három hatóság felügyelete alá. A Tanács első alkalommal tiltja meg hivatalosan a fizetéseket, az egészségügyi rendszert, a nyugdíjrendszert, a közigazgatást, a piacokat stb. érintő intézkedések elfogadását. Mellbevágó az a megállapítás, hogy a Tanács ezidáig soha nem hivatkozott az Európai Unió más tagállamainak sanyarú gazdasági helyzetére. Spanyolországban például a deficit 11,2%, az államadósság növekedése pedig 20%-os. Franciaországban a hiány 8,3%-ot ér el, az államadósság növekedése pedig 10%-os. Olaszországban a hiány 5,3%, az államadósság pedig a GDP 114%-át teszi ki. Portugália hiánya 8,7%-ra rúg és az államadósság növekedése 10%-os, míg Nagy-Britanniában a hiány 12%. Görögországban az államadósság növekedési üteme 20%-os. Végül Hollandia teljes államadóssága a GDP 234%-át teszi ki, Írországé a 222%-át, Belgiumé a 219%-át, Spanyolországé a 207%-át, Görögországé pedig a 179%-át. </PARA><PARA>A fentiek fényében a stabilitási paktumnak gyakorlatilag vége. A Tanács egyetért ezzel? Kijelentheti-e, hogy az Európai Unióban tapasztalható jelentős hiányok a különféle bankoknak és az iparnak támogatást nyújtó „illegális” intézkedéscsomagoknak tudhatók be? A görög munkavállalók ellenében elfogadott intézkedések az eurózóna valamennyi munkavállalóját érintő hasonló „ajánlások” előzményei lennének? Görögország kísérleti nyúl, ahogy a görög miniszterelnök fogalmazott? </PARA></CONTENT></QUEST>