<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0107">O-0107/2010</QREF></TI-INTRO><TI-DEST>a <INST TYPE="CS">Tanács</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96860">Michèle Striffler</PERSON><BRK/>a <COMMITTEE COMMID="2857">Fejlesztési Bizottság</COMMITTEE> nevében</TI-AUTHOR></TI><OBJECT OBJID="OBJ0107">Tárgy: A biológiai sokféleségnek és az ökoszisztéma-szolgáltatásoknak a fejlesztéshez és a millenniumi célok eléréséhez való hozzájárulása</OBJECT><CONTENT><PARA>1.  Az ENSZ Közgyűlése 2010-et a biológiai sokféleség nemzetközi évének nyilvánította. Továbbá, a biológiai sokféleség 2010-es nemzetközi napjának programja: „A biológiai sokféleség a fejlesztés és a szegénység enyhítésének szolgálatában”. A biológiai sokféleség csökkenési folyamatának visszafordítása a millenniumi fejlesztési célok napirendjének egyik kulcsdimenziója, és hozzájárul az olyan millenniumi fejlesztési célok eléréséhez, mint a szélsőséges szegénység és éhezés megszüntetése, az egészségügy és az oktatás biztosítása mindenki számára, illetve a környezeti fenntarthatóság megvalósítása. </PARA><PARA>2.  Milyen politikai megoldásokat kínál a Tanács a Biológiai Sokféleség Egyezmény részes felei konferenciájának tizedik, nagoyai ülésén (COP-10) arra az új kihívásra, melyet a biológiai sokféleség csökkenése jelent a szegénység enyhítésével szemben? Nevezetesen hogyan kíván a Tanács a legkevésbé fejlett országok szükségleteivel pénzügyi és technikai szinten is foglalkozni? E tekintetben kívánja-e a Tanács a fejlesztési együttműködési eszköz és az Európai Fejlesztési Eszköz konkrét céljait e kérdéshez igazítani? </PARA><PARA>3.  A fejlesztési politika következetessége érdekében a politikák milyen kombinációját kívánja előmozdítani a Tanács annak biztosítása érdekében, hogy a biológiai sokféleség védelme hozzájáruljon a szegénység csökkentéséhez? Milyen politikai megoldásokat tervez a Tanács annak biztosítására, hogy a gazdasági ágazati tevékenységeken, többek között a mezőgazdaságon, az erdészeten, a halászaton és az idegenforgalmon belül előtérbe kerüljön a biológiai sokféleség?</PARA><PARA>4.  Végül pedig milyen mechanizmusokat kíván támogatni a Tanács a COP-10 során, amelyek garantálják az Aarhusi Egyezményben foglalt jogokat, valamint azt, hogy a szegények jogait tiszteletben tartják és bevonják őket a konzultációs folyamatba, amellett, hogy biztosítják a genetikai forrásokból és az ökoszisztéma-szolgáltatásokból eredő előnyök méltányos és igazságos elosztását?</PARA></CONTENT></QUEST>