<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000282">O-000282/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="28243">Jorgo Chatzimarkakis</PERSON>, <PERSON ID="2155">Sir Graham Watson</PERSON>, <PERSON ID="97076">Corinne Lepage</PERSON>, <PERSON ID="34249">Filiz Hakaeva Hyusmenova</PERSON>, <PERSON ID="96683">Carl Haglund</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000282">Tárgy: Az európai akvakultúra</OBJECT><CONTENT><PARA>Az európai halállomány 90%-a túlhalászott, ezért az európai halfogyasztás nagymértékben függ a harmadik országokból származó behozataltól és a velük kötött halászati megállapodásoktól. A probléma egyik hathatós megoldása az akvakultúra kiterjesztése az Európai Unión belülre és kívülre. Ma Európában öt elfogyasztott halból egyet akvakultúrában tenyésztettek.</PARA><PARA>A KHP reformjáról szóló 2011. július 13-i javaslatában a Bizottság egyrészt rámutat arra, hogy az Unióban az akvakultúra nem fejlődött ki kellőképpen, és ez a jelenlegi KHP egyik fő problémáját képezi, másrészt az akvakultúrát az élelmezésbiztonsághoz és a foglalkoztatottsághoz való hozzájárulásként minősíti. A Bizottság ugyanebben a javaslatban mégsem említi meg azt, hogy minőségi szempontokra lenne szükség az akvakultúra vonatkozásában. </PARA><PARA>1. Mivel általános az egyetértés az akvakultúra fontossága tekintetében, biztosít-e a Bizottság elegendő és könnyen hozzáférhető forrást a fenntartható akvakultúra fejlesztésének lehetővé tételére?</PARA><PARA>2. Figyelembe véve, hogy</PARA><PARA> – az akvakultúra a tagállamok és az EU megosztott hatáskörébe tartozik, és</PARA><PARA> – nem kötelező erejű uniós stratégiai iránymutatások fogják képezni a többéves nemzeti stratégiai tervek kiindulópontját,</PARA><PARA> hogyan lehet az egész EU-ban biztosítani az általános minőségi szempontokat, amelyek figyelembe veszik az olyan társadalmi és ökológiai hatásokat, mint a talajvíz szennyezése? Hogyan tudja a Bizottság biztosítani, hogy a tagállamok megfeleljenek az uniós szabályoknak? </PARA><PARA>3. Miközben üdvözli az akvakultúrával foglalkozó tanácsadó testület megalakítására irányuló javaslatot, hogyan tud az Európai Parlament befolyást gyakorolni a folyamatra?</PARA><PARA>4. Az akvakultúrában tenyésztett halak nagy része ragadozó faj. Milyen intézkedéseket lehet hozni annak garantálására, hogy táplálásuk megfelelő legyen és ne legyen káros hatással a vadon élő halakra, különösen azok szaporodási szokásaira? Tudatában van-e a Bizottság annak, hogy a ragadozó halakat egyre növekvő mértékben táplálják a természetes étrendjüktől idegen növénykultúrákkal? E jelenség következményeként számol-e a Bizottság egészségügyi kockázatokkal a halakra és/vagy a fogyasztókra nézve?</PARA><PARA>5. Akvakultúrából származó halat olyan országokból is importálunk, amelyekben az európai szabványok – például ökológiai vagy állatjóléti szabványok – nem feltétlenül érvényesülnek vagy nem hatékonyan kerülnek alkalmazásra. Milyen intézkedésekkel biztosítható, hogy az európaiak által fogyasztott halakat megfelelő körülmények között tenyésszék?</PARA></CONTENT></QUEST>