<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2010-0122">H-0122/10</QREF></TI-INTRO><TI-SESSION>A 2010-as év áprilisi üléshetének kérdések órájára</TI-SESSION><TI-RULES-EP>Az Eljárási Szabályzat 116. cikke alapján</TI-RULES-EP><TI-AUTHOR>előterjesztette: <PERSON ID="96715">Pavel Poc</PERSON></TI-AUTHOR><TI-DEST>a <INST TYPE="CS">Bizottsághoz</INST></TI-DEST></TI><OBJECT OBJID="OBJ0122">Tárgy: A Schengeni Határ-ellenőrzési Kódex rendelkezéseinek megsértése - határellenőrzések vagy ezzel egyenértékű intézkedések a cseh-német belső határ német oldalán</OBJECT><CONTENT><PARA>2007. december 21-én a Cseh Köztársaság a schengeni térség tagjává vált, melynek eszmei alapja a belső határok szabad, ellenőrzés és megállítás nélküli átlépésének lehetősége. A Német Szövetségi Köztársaság határrendőrsége azonban továbbra is váratlan vagy rendszeres ellenőrzéseket végez különböző helyeken, ok nélkül. Az utazók tapasztalatai szerint a Német Szövetségi Köztársaság megszegi a Schengeni Határ-ellenőrzési Kódex rendelkezéseit, különösen annak 21. cikkét, mivel ezen ellenőrzések célja a határellenőrzés, és sokkal alaposabbak, mint a schengeni térség külső határain a harmadik országok polgárain végzett ellenőrzések. A határátkelést már elegendő oknak tekintik az ellenőrzésre és a polgárok nem tudják, hogy ez milyen mértékben engedélyezett. 2009 októberében a Bizottságnak értékelő jelentést kellett volna benyújtania az Európai Parlamentnek a kódex belső határokra vonatkozó III. fejezete rendelkezéseinek végrehajtásáról. </PARA><PARA>Mikor szándékozik a Bizottság benyújtani ezt a jelentést, miképpen értékeli a Bizottság annak eredményeit és vajon ezek az eredmények abba az irányba mutatnak-e, hogy a kódex 21. cikkét ki kell igazítani azon feltételek pontosítása érdekében, melyek esetén a határrendőrség általi ellenőrzések engedélyezettek?</PARA></CONTENT></QUEST>