<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0167">O-0167/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="96821">Rui Tavares</PERSON>, <PERSON ID="28407">Willy Meyer</PERSON>, <PERSON ID="96852">Cornelia Ernst</PERSON>, <PERSON ID="28514">Kyriacos Triantaphyllides</PERSON>, <PERSON ID="96858">Marie-Christine Vergiat</PERSON>, <PERSON ID="96748">Cornelis de Jong</PERSON>, <PERSON ID="26851">Nikolaos Chountis</PERSON>, <PERSON ID="37676">Søren Bo Søndergaard</PERSON>, <PERSON ID="96735">Patrick Le Hyaric</PERSON>, <PERSON ID="28134">Eva-Britt Svensson</PERSON>, <PERSON ID="96742">Jean-Luc Mélenchon</PERSON> és <PERSON ID="96881">Elie Hoarau</PERSON> a(z) <GRPOL GRPOLID="2950">GUE/NGL</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0167">Tárgy: Új fejlemények a CIA rendkívüli kiadatási programja és az EU területén felállított titkos börtönök tekintetében</OBJECT><CONTENT><PARA>November 18-án a sajtó napvilágra hozta, hogy Litvániában 2004 és 2005 között titkos börtön működött, ahol a gyanúsított al-Qaida terroristák kihallgatása során kínzást alkalmaztak. A litván parlament harmadik alkalommal indított kivizsgálást. Litvánia állítólagosan hozzájárult a művelethez, miután az előző amerikai elnök ígéretet tett arra, hogy támogatni fogja Litvánia felvételét a NATO-ba. Az EP és az Európa Tanács jelentései, megfelelő tájékoztatást nyújtva, hangsúlyozták, hogy az Egyesült Államok hatóságai felhasználhattak egy titkos NATO-megállapodást európai területen végrehajtott CIA-tevékenységek fedezésére. Lengyelországban, miután egy parlamenti vizsgálat cáfolta a titkos börtönök létezését, az ügyészség vizsgálatot indított egy volt katonai légitámaszpont közelében működő börtönnel kapcsolatban. November 4-én egy olasz bíróság elítélt 23 amerikai ügynököt és 2 olasz hírszerzőt, mert Abu Omart Milanóban elrabolták és repülőgéppel Egyiptomba szállították, ahol megkínozták. Az egymást követő kormányok államtitokra hivatkoztak. Az elítélt CIA-ügynökök egyike a sajtóban elismerte, hogy „törvénysértést követtek el”, és hogy a döntéseket Washingtonban hozták, miközben az amerikai hatóságok kijelentették, hogy csalódást okozott számukra az olasz bíróság ítélete. Az Egyesült Királyságban a kormány ismételten megtagadta azon tények nyilvánosságra hozatalát, amelyek bizonyítják, hogy a brit hírszerző szolgálatok kihallgatták az Egyesült Királyságban állandó lakóhellyel rendelkező Binyam Mohamedet, és tudomásuk volt arról, hogy CIA-ügynökök Binyam Mohamedet megkínozták. A legfelsőbb bíróság november 19-én (immár hatodszor) elutasította a kormány folyamodványát. Októberben egy, a CIA-hoz köthető US Gulfstream repülőgépet két SAS helikopter fogadott egy titkos művelet alkalmából Birmingham nemzetközi repülőterén.</PARA><PARA>Mit kíván tenni a Tanács annak érdekében, hogy az igazság és a jogszerűség érvényesüljön az alapvető jogoknak az EU területén történt megsértéseivel kapcsolatosan, valamint miképpen kívánja biztosítani azt, hogy ilyen esetekre többé ne kerülhessen sor? Egyetért-e a Tanács azzal, hogy Európa részvétele a nemzetközi jog és az emberi jogi egyezmények megsértésében, továbbá az átláthatóságra és az elszámoltathatóságra irányuló törekvések kudarca súlyosan aláássa Európa polgáraival szembeni felelősségét és külpolitikájának erkölcsi tekintélyét? Képes-e a Tanács részletes tájékoztatást nyújtani arról, mit tett eddig az állítások tisztázása érdekében? Van-e a Tanácsnak tudomása a 2001. október 4-i NATO-megállapodásról, és mit tesz majd annak biztosítása érdekében, hogy az EU a terrorizmus ellen vívott küzdelemben és harmadik államokkal, nevezetesen az USA-val folytatott együttműködés során ne áldozza fel a demokratikus és alapvető jogokat? Megvitatja-e a jövőben a Tanács ezeket a témákat a tagállamokkal és az Egyesült Államokkal? </PARA></CONTENT></QUEST>