<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2008-0045">O-0045/08</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="28409">Raül Romeva i Rueda</PERSON>, <PERSON ID="28234">Angelika Beer</PERSON> és <PERSON ID="1059">Hiltrud Breyer</PERSON> a(z) <GRPOL GRPOLID="1107">Verts/ALE</GRPOL> képviselőcsoportja nevében, <PERSON ID="28306">Ana Maria Gomes</PERSON> a(z) <GRPOL GRPOLID="1103">PSE</GRPOL> képviselőcsoportja nevében, <PERSON ID="39713">Renate Weber</PERSON> a(z) <GRPOL GRPOLID="1119">ALDE</GRPOL> képviselőcsoportja nevében, <PERSON ID="4302">Feleknas Uca</PERSON> a(z) <GRPOL GRPOLID="1106">GUE/NGL</GRPOL> képviselőcsoportja nevében, <PERSON ID="4258">Piia-Noora Kauppi</PERSON> és <PERSON ID="28350">Jana Hybášková</PERSON> a(z) <GRPOL GRPOLID="1102">PPE-DE</GRPOL> képviselőcsoportja nevében, <PERSON ID="28616">Ģirts Valdis Kristovskis</PERSON> a(z) <GRPOL GRPOLID="1108">UEN</GRPOL> képviselőcsoportja nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0045">Tárgy: Az ENSZ BT 1325. határozata - a nemek szerepe a béketeremtésben - uniós szintű végrehajtás</OBJECT><CONTENT><PARA>Az Egyesült Nemzetek Biztonsági Tanácsa (ENSZ BT) által elfogadott 1325. sz. határozat az első olyan biztonsági tanácsi határozat, amely külön foglalkozik a háború nőkre gyakorolt hatásával, valamint a nők közreműködésével a konfliktusok megoldásában és a fenntartható béke megteremtésében. A határozat értelmében a konfliktus utáni helyzetekben figyelembe kell venni a nők sajátos szükségleteit, és biztosítani kell szélesebb körű részvételüket a határozathozatali folyamat minden szintjén. Ezért:</PARA><PARA>1. Hogyan szándékozza biztosítani a Tanács 2006. november 13-i következtetéseinek végrehajtását, amelyekben arra szólította fel a tagállamokat, hogy több nőt jelöljenek a közeljövőben várható KKBP/EBVP állásokra (beleértve az uniós különleges képviselők és küldöttségi vezetők pozícióit is), hogy aktív kiválasztási stratégiát folytassanak, valamint hogy határozzák meg és küzdjék le a nők részvételét korlátozó különleges akadályokat?</PARA><PARA>2. Elvégezte-e a Tanács főtitkársága az intézkedések végrehajtásának ellenőrzését, mint ahogyan azt a küldöttségekhez intézett főtitkársági dokumentumban bejelentette (11932/2/05 Rev2 dok.), továbbá mikor tájékoztatja az eredményekről az Európai Parlamentet?</PARA><PARA>3. Hogyan hajtotta végre a Tanács „A nemi szempontok figyelembevétele az EUFOR RD Kongó művelete során” (2006. december 15.) c. végleges jelentés ajánlásait, amelyek között szerepelt a gender-szakértők mindhárom szinten (Brüsszel, OHQ és FHQ) történő kinevezése, a gender-szakértők kettős megbízatásának megakadályozása, valamint a bevetések előtti nemi szempontú kiképzés?</PARA><PARA>4. Melyek voltak a 2006-ban az összes tagállamnak elküldött kérdőív fő eredményei és tanulságai a tagállamok által a nemek kérdésében és a biztonság területén hozott nemzeti intézkedéseket illetően?</PARA><PARA>5. A Tanács hogyan kívánja biztosítani a helyi nők csoportjainak aktív részvételét a konzultációkon, a béketárgyalásokon és a megbékélési folyamatokban, ahogyan az az EBVP feladatlistáján szerepel? </PARA></CONTENT></QUEST>