<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0119">O-0119/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="28310">Edite Estrela</PERSON> a(z) <COMMITTEE COMMID="2865">Környezetvédelmi, Közegészségügyi és Élelmiszerbiztonsági Bizottság</COMMITTEE> nevében</TI-AUTHOR><TI-DEST>a Tanácshoz</TI-DEST></TI><OBJECT OBJID="OBJ0119">Tárgy: Dohányfüstmentes környezet</OBJECT><CONTENT><PARA>Az Európai Bizottság 2009. június 30-án a dohányfüstmentes környezetről szóló tanácsi ajánlásra irányuló javaslatot fogadott el, hogy – összhangban a WHO dohányzás-ellenőrzési keretegyezménye keretében tett nemzetközi kötelezettségekkel – támogassa és ösztönözze azon nemzeti erőfeszítéseket, amelyek célja a polgárok hathatósabb védelme a dohányfüst okozta veszélyekkel szemben. Az ajánlás olyan mechanizmusokat is bevezetne, amelyek révén Európa-szerte nyomon követhetők lennének a dohányfüstmentes környezet irányában tett előrelépések, valamint elősegítenék a bevált gyakorlatok cseréjét és a szakpolitikák koordinálást a tagállamok között.</PARA><PARA>Az ENVI Bizottság támogatja az ajánlás célkitűzéseit; a dohányzás továbbra is a korai elhalálozások és betegségek vezető oka az Európai Unióban.</PARA><PARA>A bizottság azonban hangsúlyozza, hogy e kérdésben teljes körű vitára és a Parlament véleménynyilvánítására van szükség. <BRK/></PARA><PARA>Meg tudja-e erősíteni a Tanács   azon szándékát, mely szerint a Parlament ütemezése ellenére tanácsi   következtetéseket fogad el e témában a Foglalkoztatási, Szociálpolitikai,   Egészségügyi és Fogyasztásügyi Tanács 2009. december 1-jei ülésén? Mik   az okai annak, hogy a Tanács, az Európai Parlament véleményét meg sem   várva, siet az ajánlás elfogadásával?  <BRK/></PARA><PARA>Tekintve, hogy nem konzultáltak   a bizottsági javaslatról a Parlamenttel, kész-e a Tanács arra, hogy   figyelembe vegye a Parlament véleményét a tanácsi következtetések kidolgozásakor?</PARA></CONTENT></QUEST>