<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000027">O-000027/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96952">Sylvie Guillaume</PERSON>, <PERSON ID="4519">Claude Moraes</PERSON>, <PERSON ID="23868">Monika Flašíková Beňová</PERSON>, <PERSON ID="96990">Carmen Romero López</PERSON>, <PERSON ID="28338">Antonio Masip Hidalgo</PERSON><BRK/>a(z) <GRPOL GRPOLID="2949">S&amp;D</GRPOL> képviselőcsoport nevében</TI-AUTHOR></TI><OBJECT OBJID="OBJ000027">Tárgy: Az Emberi Jogok Európai Bíróságának a "Dublin II." rendelet működésével kapcsolatos, M.S.S. kontra Belgium és Görögország (30696/09 sz. kereset) ügyben hozott ítéletének következményei</OBJECT><CONTENT><PARA>2011. január 21-én az Emberi Jogok Európai Bíróságának nagytanácsa úgy határozott, hogy a menedékkérőknek a Dublin Rendelet alapján Görögországba történő visszaküldése sérti az emberi jogok európai egyezményét, mivel embertelen vagy megalázó bánásmódnak és büntetésnek teszi ki őket (az EJEE 3. cikkének megsértése) és megfosztja őket a hatékony jogorvoslathoz való joguktól (az EJEE 13. cikke).</PARA><PARA>1. Egyetért-e a Bizottság azzal, hogy az EJEB ítélete megmutatja, hogy a Dublin Rendelet nem csupán hamisan feltételezi, hogy a nemzeti menekültügyi rendszerek az EU-n belül mindenütt hasonlóak, de paradox módon súlyos terhet ró a határon fekvő tagállamokra, például Görögországra, ahol az új kormánynak a menekültügyi rendszer megreformálására irányuló jelentős erőfeszítései ellenére a védelemre szoruló emberek többségének nincs lehetőségük menedékkérelmük benyújtására, különösen kemény börtön- és tartózkodási körülményekkel néznek szembe, és azoknak a keveseknek, akik be tudják nyújtani menedékkérelmüket, gyakorlatilag nincs esélyük arra, hogy menekültként ismerjék el őket?</PARA><PARA>2. Elő tudja-e írni a Bizottság, hogy az EJEB ítéletét követően és amíg nem jön létre megfelelő menekültügyi rendszer Görögországban, a tagállamoknak alkalmazniuk kellene a felelősségvállalási záradékot (a Dublin II. rendelet 3. cikkének (2) bekezdése), amely szerint a tagállamnak akkor is lehetősége van egy menedékkérelem megvizsgálására, ha a rendelet kritériumai alapján nem az ő feladata?</PARA><PARA>3. Egyetért-e azzal a Bizottság, hogy a Dublin II. rendszer bármely felülvizsgálatát össze kell egyeztetni a menedékkérők és menekültek jogaival és fontos eljárási biztosítékokat kell beépíteni, ahogyan azt az EJEB ítélete is kimondja? Meg tudná-e pontosan jelölni a Bizottság, milyen módosításokat von maga után az EJEB ítélete a Dublin Rendelet felülvizsgálata vonatkozásában, különösen a személyes meghallgatás, a hatékony jogorvoslat és a menedékkérők helyzetével járó sebezhetőség fogalma terén?</PARA><PARA>4. Figyelembe véve a fent említett ítéletet, kötelezettséget tud-e vállalni a Bizottság, hogy ösztönzi egy tisztességes európai menekültügyi rendszer létrehozását, amely jóhiszeműen biztosítja a menedékkérők és menekültek jogainak, többek között a nemzetközi védelmi rendszer központi elveinek, az emberségességnek és a felelősségmegosztásnak a tiszteletben tartását?</PARA></CONTENT></QUEST>