<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2010-0060">O-0060/10</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="96884">Philippe Juvin</PERSON>, <PERSON ID="96850">Damien Abad</PERSON>, <PERSON ID="28120">Simon Busuttil</PERSON>, <PERSON ID="96766">Ernst Strasser</PERSON> és <PERSON ID="28223">Andreas Schwab</PERSON> a(z) <GRPOL GRPOLID="2948">PPE</GRPOL> képviselőcsoportja nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0060">Tárgy: Az európai jogszabályok alkalmazása a magánélet védelmében, a versenyjog alkalmazása a Google-lel szemben és az online hirdetések terén</OBJECT><CONTENT><PARA>Az utóbbi hónapokban 2009 augusztusában az olasz, 2010 januárjában a német, 2010 februárjában pedig a francia nemzeti versenyhatóságokhoz fordultak annak megvizsgálását kérve, hogy a Google viselkedése piaci erőfölénnyel való visszaélésnek minősül-e az online hirdetések területén, miután több vállalkozás, például a brit Foundem, a német Ciao és a francia ejustice.fr panaszt nyújtott be. Az Európai Bizottság a maga részéről a közelmúltban jelentette be, hogy megvizsgálja a benyújtott panaszokat, hivatalos vizsgálatot azonban egyelőre nem indít. Kétségek merültek fel a keresőmotor által javasolt keresési eredmények semlegességével és a hirdetések szabályozásával kapcsolatban.</PARA><PARA>Keresőmotorja révén a Google olyan egyedi eszközzel rendelkezik, melynek révén pontosan ismeri a felhasználókat és webhasználatukat. A Google emiatt rendkívül nagy mennyiségű bizalmas és személyes adatot birtokol az internet használóiról, ami számos európai polgárt aggodalommal tölt el. Az Egyesült Királyság Információs Biztosának Hivatala (ICO) is osztja a német adatvédelmi hatóság által a Google Utcanézet funkciójával szemben már korábban megfogalmazott kritikát a magán wifi-hálózatokra és MAC-címekre vonatkozó adatok gyűjtése miatt. Ez az eljárás valós veszélyt jelent, amennyiben a Google párosíthatja az emberek tudta nélkül megszerzett adatokat az online szolgáltatásai által összegyűjtött MAC-címekkel, és így meghatározhatja az internethasználók marketingprofilját. </PARA><PARA>Az Európai Parlament ezért kéri a Bizottságot, hogy adjon választ az alábbi kérdésekre:</PARA><PARA>1. Tekintettel arra, hogy három tagállamban is a nemzeti versenyhatóságokhoz fordultak, a Bizottság nem gondolja-e, hogy hivatalos, európai szintű vizsgálatot kellene kezdeni az erőfölénnyel való esetleges visszaélés miatt az online hirdetések piacán?</PARA><PARA>2. A 95/46/EK<FNREF FNIDREF="FN1"/> irányelv frissítése keretében mi a Bizottság álláspontja arról, hogy az internetes azonosítók személyes adatnak minősülnek-e?</PARA><PARA>3. Végül, tekintettel a területiséghez kapcsolódó problémákra, a Bizottság hasznosnak és kivitelezhetőnek véli-e az európai szintű jogalkotást a magánélet védelmével és az online hirdetésekkel kapcsolatos gondok orvoslása érdekében?</PARA><FN FNID="FN1">  HL L 281., 1995.11.23., 31. o.</FN></CONTENT></QUEST>