<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2009-0149">O-0149/09</QREF></TI-INTRO><TI-RULES-EP>Az Eljárási Szabályzat 115. cikke alapján</TI-RULES-EP><TI-AUTHOR>előterjesztette: <PERSON ID="28131">Anna Hedh</PERSON> a(z) <COMMITTEE COMMID="2875">Állampolgári Jogi, Bel- és Igazságügyi Bizottság</COMMITTEE> nevében, <PERSON ID="23866">Edit Bauer</PERSON> a(z) <COMMITTEE COMMID="2877">Nőjogi és Esélyegyenlőségi Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0149">Tárgy: Emberkereskedelem</OBJECT><CONTENT><PARA>Az emberkereskedelem a rabszolgaság modern formája, valamint rendkívüli hasznot jelentő üzlet a szervezett bűnözés számára. Az Europol 2009-es értékelése alapján a nők szexuális kizsákmányolását célzó emberkereskedelem nem csökkent, a munkára való kényszerítés miatti emberkereskedelem pedig növekedett. A Lisszaboni Szerződés hatálybalépését követően az emberkereskedelem megelőzéséről, valamint az ellene folyó küzdelemről és az áldozatok védelméről szóló tanácsi kerethatározatra irányuló bizottsági javaslatot hatályon kívül helyező új javaslat kerül előterjesztésre.</PARA><PARA>1. Egyetért-e a Bizottság azzal, hogy az uniós fellépés megközelítésének e téren holisztikusnak kellene lennie, az emberi jogokra kellene összpontosítania és a figyelmet a külkapcsolatokra, a visszatérési és visszailleszkedési politikákra, a szociális ügyekre, a társadalmi integrációra, a migrációra és a menekültügyre kellene fordítania, valamint hogy az alábbi kulcselemeket kellene alapul vennie?</PARA><PARA>a. azokra vonatkozóan, akik hasznot húznak az emberkereskedelemből, ideértve a jogi személyeket, a büntetések és a szankciók szintjének tükröznie kellene a bűncselekmény súlyosságát és visszatartó erővel kellene rendelkeznie;</PARA><PARA>b. a további fellépésnek az áldozatvédelemre kell összpontosítania, a kiskorúak helyzetének kellő figyelembevétele mellett, biztosítva többek között azt, hogy az áldozatok segítése ne kötődjön feltételekhez, és hogy az áldozat saját kizsákmányolásához való hozzájárulásának ne legyen jelentősége;</PARA><PARA>c. a kereslet visszaszorítása érdekében a további fellépés irányulhatna az emberkereskedelem áldozatai által nyújtott szolgáltatások igénybevevőire;</PARA><PARA>d. valamennyi joghatósági szabályt össze kellene hangolni a büntetőeljárásokban előforduló joghatósági összeütközések megelőzéséről és rendezéséről szóló kerethatározat-tervezettel;</PARA><PARA>2. Célja-e a Bizottságnak, hogy javítsa az információk összehangolását azzal, hogy felkéri az Eurojustot, az Europolt és a Frontexet, hogy az Alapjogi Ügynökséggel, a Nemek Közötti Egyenlőség Európai Intézetével és a nem kormányzati szervezetekkel konzultálva adjanak ki évente közös jelentést az emberkereskedelemről és azzal, hogy támogatja egy közös minta kidolgozását a tagállamok és harmadik országok számára az emberkereskedelemre vonatkozó adatok összegyűjtése céljából?</PARA><PARA>3. Milyen konkrét intézkedéseket szándékozik hozni a Bizottság annak érdekében, hogy erősítse az emberkereskedelem megelőzését?</PARA></CONTENT></QUEST>