<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2006-0054">O-0054/06</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="23894">Anna Záborská</PERSON> a(z) <COMMITTEE COMMID="826">Nőjogi és Esélyegyenlőségi Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0054">Tárgy: Kényszerprostitúció a 2006. évi labdarúgó világbajnokság keretében</OBJECT><CONTENT><PARA>A Nőjogi és Esélyegyenlőségi Bizottság által a március 8-i nemzetközi nőnap alkalmából rendezett szemináriumon az Európai Bizottság képviselői javaslatokat tettek arra, hogy hogyan lehetne megakadályozni a kényszerprostitúciót, valamint a nők és a gyermekek szexuális kizsákmányolásával járó emberkereskedelmet a németországi labdarúgó világbajnoság keretében. </PARA><PARA>1. A közelgő németországi labdarúgó világbajnokság kapcsán milyen intézkedéseket hozott, illetve szándékozik meghozni a Bizottság a kényszerprostitúciót, valamint a nők és a gyermekek szexuális kizsákmányolásával járó emberkereskedelmet illetően, az emberkereskedelem megelőzését és megakadályozását szolgáló legjobb gyakorlatokkal, normákkal és eljárásokkal kapcsolatos uniós terv keretében, amely a 2005. december 1-2-i Tanácson került elfogadásra? Milyen kampányanyagokat dolgoztak ki uniós szinten, hogyan működtek együtt a civil szervezetekkel?</PARA><PARA>2. Németország tájékoztatta-e a Bizottságot azokról a gyakorlati intézkedésekről, amelyeket meg kíván hozni, például az emberkereskedelem áldozatainak segítséget nyújtó többnyelvű telefonvonal létrehozásáról? </PARA><PARA>3. Az Európai Bizottság hozott-e intézkedéseket a labdarúgó világbajnokság kapcsán az emberkereskedelem elleni fellépés fő európai eszközével, az Interpollal együttműködve?</PARA><PARA>4. A Bizottság megvizsgálta-e egy emberkereskedelem elleni európai nap gyakorlati lehetőségeit annak érdekében, hogy a közvélemény figyelmét fel lehessen hívni az emberkereskedelem és a kényszerprostitúció kérdésének fontosságára. Bevonták-e a tagállamokat és a civil társadalom képviselőit, tekintettel arra, hogy egy ilyen kezdeményezést a lehető legtöbb érintett szereplőnek kell támogatnia?</PARA><PARA>5. Milyen intézkedéseket hozott a Bizottság Németország és más tagállamok hatóságaival közösen annak érdekében, hogy értesítsék a nagykövetségeket és a konzulátusokat a kényszerprostitúció kérdéséről, és hogy felkérjék őket a lánykereskedelem eseteinek feltárásához szükséges intézkedések meghozatalára és a potenciális áldozatok támogatására?</PARA></CONTENT></QUEST>