<QUEST><TI><TI-INTRO>SZÓBELI VÁLASZT IGÉNYLŐ KÉRDÉS <QREF QID="H-2004-0277">H-0277/04</QREF></TI-INTRO><TI-SESSION>A 2004-as év októberi üléshetének kérdések órájára</TI-SESSION><TI-RULES-EP>Az Eljárási Szabályzat 109. cikke alapján</TI-RULES-EP><TI-AUTHOR>előterjesztette: <PERSON ID="23830">István Szent-Iványi</PERSON></TI-AUTHOR><TI-DEST>a <INST TYPE="CS">Tanácshoz</INST></TI-DEST></TI><OBJECT OBJID="OBJ0277">Tárgy: Nemzeti kisebbségekkel szembeni atrocitások a Vajdaságban, Szerbia és Montenegróban</OBJECT><CONTENT><PARA>Az elmúlt hónapokban egyre nagyobb méreteket öltött Szerbia és Montenegró Vajdaság tartományában az etnikai erőszak. A cselekmények a térségben élő nemzeti kisebbségek, albánok, horvátok és magyarok ellen irányultak, és többek között nemzeti szimbólumok meggyalázását, tulajdon és kulturális örökség elpusztítását, valamint súlyos személyi sérülések okozását foglalták magukban. Magánszemélyek és politikai csoportok többszöri panasza ellenére a központi és a helyi hatóságok nem hajlandóak lényegi intézkedéseket tenni a helyzet kezelése és az elkövetők bíróság elé állítása érdekében.</PARA><PARA>Tudomása van-e a Tanácsnak a vajdasági súlyos körülményekről? Tervezi-e a Tanács megfelelő lépések megtételét, hogy rávegye Szerbia és Montenegró kormányát a közrend helyreállítására és az etnikai és nemzeti kisebbségek alapvető emberi jogainak biztosítására? Mivel Szerbia és Montenegró hatóságainak tétlensége a koppenhágai kritériumok súlyos megsértésének minősül, befolyásolja-e mindez az Európai Unió és Szerbia közötti kapcsolatokat, beleértve a jövőbeli partnerséget?</PARA></CONTENT></QUEST>