<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2010-0162">O-0162/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="96741">Sabine Wils</PERSON>, <PERSON ID="96820">Marisa Matias</PERSON>, <PERSON ID="96706">João Ferreira</PERSON>, <PERSON ID="28182">Kartika Tamara Liotard</PERSON>, <PERSON ID="26851">Nikolaos Chountis</PERSON><BRK/>a(z) <GRPOL GRPOLID="2950">GUE/NGL</GRPOL> képviselőcsoport nevében</TI-AUTHOR></TI><OBJECT OBJID="OBJ0162">Tárgy: Európai uniós fellépés a Nyugat-Magyarországot sújtó vörösiszap-katasztrófa következtében</OBJECT><CONTENT><PARA>Több ezer köbméternyi vízzel kevert vörösiszap árasztotta el Nyugat-Magyarország egyes részeit, miután október 4-én megrepedt a Magyar Alumínium (MAL Zrt) nevű ajkai alumíniumgyár egyik tározójának a fala. A kifolyt vörösiszap, amely legalább nyolc ember életét követelte, és amelynek következtében több százan megsérültek, földrészünk egyik legnagyobb ökológiai katasztrófájának tekinthető. Több tonnányi erősen lúgos, alumíniumot, valamint egyéb nehézfémet, így arzént és higanyt tartalmazó vörösiszap ömlött ki a tározóból, megmérgezvén mind a Marcal folyó ökoszisztémáját, mind a környező lakott területeket és megművelt földeket. A mérgező áradat már Európa második legnagyobb folyamát, a Dunát is elérte, ami a folyó későbbi szakaszának szennyezésével kapcsolatos félelmek elterjedését is okozta. A magyarországi hatóságok késlekedtek az Európa által nyújtott segítség, valamint az európai polgári védelmi mechanizmus mozgósításának igénylésével.</PARA><PARA>Mint ismeretes, a szerencsétlenség által okozott károk értéke több tízmillió euróra tehető, és a szennyeződésmentesítési folyamat hosszú távú finanszírozást követel, ugyanakkor elengedhetetlen mind a magyar, mind az európai hatóságok elkötelezettsége. Melyek azok a Bizottság által tervezett intézkedések, amelyek a természeti katasztrófa mérséklésére, valamint azoknak a segítésére irányulnak, akik a szerencsétlenségben tulajdoni és egészségi károkat szenvedtek?</PARA><PARA>Indított-e a Bizottság az európai jogok esetleges megsértésére irányuló vizsgálatot, különös tekintettel a bányászati hulladékra vonatkozó irányelvekre (az ásványinyersanyag-kitermelő iparban keletkező hulladék kezelésére vonatkozó 2006/21/EC irányelv), a Seveso II irányelvre (a módosított 96/82/EC irányelv), valamint a hulladékokról szóló keretirányelvre (2008/98/EC irányelv)?</PARA><PARA>Szándékában áll-e a Bizottságnak megvizsgálni az Európai Unió Szolidaritási Alapja mozgósításának lehetőségét Magyarország érdekében? Érkezett-e a Bizottsághoz kifejezetten a jelen esetre vonatkozó kérelem a magyar hatóságoktól?</PARA><PARA>Tervezi-e a Bizottság a jelenlegi jogszabályok felülvizsgálatát azok szigorúbb alkalmazása érdekében, hogy az ehhez hasonló esetek a jövőben megelőzhetőek legyenek?</PARA></CONTENT></QUEST>