<QUEST VERSION="2"><TI><TI-INTRO>A kérdések órája során feltett kérdés: <QREF QID="H-2010-0561">H-0561/2010</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-SESSION>Ülés: 2010 novemberi ülés</TI-SESSION><TI-RULES-EP>az eljárási szabályzat 116. cikke</TI-RULES-EP><TI-AUTHOR><PERSON ID="96999">Alexander Mirsky</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0561">Tárgy: A reáltudományok idegen nyelven történő oktatása a lettországi iskolákban</OBJECT><CONTENT><PARA>Mindannyian emlékszünk iskolás éveinkre. Bizonyos tantárgyakat jobban kedveltünk, másokat kevésbé, de nem sokan akadtak köztünk, akik ne találták volna a fizikát, matematikát és kémiát nehéznek. Ami azt jelenti, hogy a reáltudományok elsajátítása az ember saját anyanyelvén sem olyan magától értetődő dolog. És akkor gondoljunk bele egy olyan helyzetbe, amelyben például a belgiumi flamand iskolákban a fizikaórát nem holland, hanem francia nyelven tartanák. Elképzelhető-e, hogy egy ilyen helyzet a gyerekek javát szolgálja? Sajnos Lettországban, ahol az orosz ajkúak a lakosság 45%-át teszik ki, az iskolai reform jegyében a reáltudományokat nem a gyerekek anyanyelvén oktatják. Úgy véli-e a Bizottság, hogy a reáltudományok idegen nyelven történő tanítása valóban lehetővé teszi a gyerekek számára e tantárgyak megértését és elsajátítását? Nem gondolja a Bizottság, hogy az idegen nyelvek indokolatlan használata akadályt jelent a tanított tárgyak tökéletes elsajátításában? A reáltudományok nem megfelelő elsajátítása nem jár-e a kedvezőtlen következményekkel a középiskolai érettségit megszerzők munkaerő-piaci versenyképességére és továbbtanulásukra nézve? </PARA></CONTENT></QUEST>