<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000207">O-000207/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR><PERSON ID="97011">Georgios Koumoutsakos</PERSON>, <PERSON ID="1263">Elmar Brok</PERSON>, <PERSON ID="28474">Ioannis Kasoulides</PERSON><BRK/>a(z) <GRPOL GRPOLID="2948">PPE</GRPOL> képviselőcsoport nevében</TI-AUTHOR></TI><OBJECT OBJID="OBJ000207">Tárgy: A legújabb fejlemények a földközi-tengeri régió keleti részében</OBJECT><CONTENT><PARA>A földközi-tengeri régió keleti részében az elmúlt hónapokban a feszültség növekedése volt tapasztalható.</PARA><PARA>A török–izraeli kapcsolatok elmérgesedtek. Válaszlépésként arra, hogy Izrael nem hajlandó bocsánatot kérni vagy kártérítést fizetni azon kilenc török aktivista haláláért, akiket 2010-ben a Gázai övezet körül kialakított izraeli tengeri blokádot áttörni készülő segélykonvoj megszállása során izraeli kommandósok lőttek le, Törökország felfüggesztette az Izraellel fenntartott katonai és kereskedelmi kapcsolatokat, valamint kiutasította területéről az izraeli nagykövetet, annak helyettesét és egyéb vezető beosztású izraeli diplomatákat, és ezzel leminősítette a két ország közötti kapcsolatokat.</PARA><PARA>A térségben tapasztalható felszültségek másik forrása az, hogy Törökország nem hajlandó elfogadni, hogy az Egyesült Nemzetek – közösségi vívmányok közé tartozó – Tengerjogi Egyezménye (az UNCLOS) rendelkezései szerint az uniós tagállamok gyakorolhatják törvényes szuverén jogaikat. Valamennyi uniós tagállam, maga az Unió, illetve egy kivétellel valamennyi tagjelölt ország részes fele ennek az egyezménynek. </PARA><PARA>A helyzetet súlyosbítja, hogy a fent említett elutasítást olyan hivatalos sajtónyilatkozatok és -bejelentések kísérik, amelyek erőszakos, akár katonai fellépést helyeznek kilátásba e jogok gyakorlása esetén, tehát például ha a Ciprusi Köztársaság nemzetközi vállalkozókkal együttműködve kizárólagos gazdasági övezetében olaj- és földgázkutatást végez. Ez a projekt többek között hozzájárul az Unió energiabiztonságának növeléséhez, valamint az energiaellátás diverzifikálásának megerősítéséhez. </PARA><PARA>Tekintettel arra, hogy ebben a regionális és nemzetközi biztonság szempontjából kulcsfontosságú régióban az Unió jelentős szerepet játszik, a következő kérdéseket intézzük a Bizottsághoz:</PARA><PARA>- Aggasztja-e a Bizottságot a földközi-tengeri régió keleti részén fennálló helyzet? Hogyan értékeli azt az Európai Külügyi Szolgálat? Milyen következtetésekre jutott?</PARA><PARA>- Milyen diplomáciai fellépést tervez az Unió a nemzetközi jog, nevezetesen az UNCLOS, valamint a Lisszaboni Szerződésben lefektetett szolidaritási elv tiszteletben tartása alapján? </PARA><PARA>- Hogyan reagál az Unió Törökország azon hivatalos nyilatkozataira, amelyekben azt állítja, hogy a ciprusi elnökség alatt befagyasztja az Unióval fenntartott kapcsolatait?</PARA></CONTENT></QUEST>