<QUEST><TI><TI-INTRO>SZÓBELI VÁLASZT IGÉNYLŐ KÉRDÉS VITÁVAL <QREF QID="O-2006-0116">O-0116/06</QREF></TI-INTRO><TI-RULES-EP>Az Eljárási Szabályzat 108. cikke alapján</TI-RULES-EP><TI-AUTHOR>előterjesztette: <PERSON ID="23894">Anna Záborská</PERSON> és <PERSON ID="1904">Karin Jöns</PERSON> a(z) <COMMITTEE COMMID="826">Nőjogi és Esélyegyenlőségi Bizottság</COMMITTEE> nevében</TI-AUTHOR><TI-DEST>a Bizottsághoz</TI-DEST></TI><OBJECT OBJID="OBJ0116">Tárgy: Az Európai Parlament által &quot;A mellrák az Európai Unióban&quot; címmel 2003. június 5-én elfogadott állásfoglalás nyomon követése</OBJECT><CONTENT><PARA>1. Tekintettel arra, hogy az emlőrák az EU-ban a leggyakrabban előforduló rákos megbetegedés a nők körében, és az Európai Parlament által „A mellrák az Európai Unióban<FNREF FNIDREF="FN1"/>” címmel 2003. június 5-én elfogadott állásfoglalás felszólítja a tagállamokat, hogy 2008-ig teremtsék meg a szükséges feltételeket ahhoz, hogy az EU-ban 25%-kal csökkenthető legyen az átlagos emlőrák-halandóság és 5%-ra csökkenthessék az ötéves túlélési arány tekintetében a tagállamok között mutatkozó eltéréseket, milyen támogatást nyújtott a Bizottság a tagállamoknak e célok elérése érdekében, és mikor lesz elérhető a Bizottság előrehaladásról szóló jelentése, amelynek elkészítését a Parlament a 2006-os tavaszi csúcstalálkozó idejére kérte?</PARA><PARA>2. A mammográfiás szűrésre vonatkozó iránymutatások negyedik, átdolgozott kiadása az Európai Parlament 2003-as állásfoglalásában foglaltakkal összhangban már tartalmaz uniós iránymutatásokat külön emlőrák osztályokra vonatkozóan. Az iránymutatás ajánlása szerint osztályonként két emlőrák-szakápolót kell foglalkoztatni, bár az ilyen szakápolók megfelelő szakirányú képzése tekintetében még nem született egyöntetű megállapodás. Szándékában áll-e a Bizottságnak támogatni az emlőrák-szakápolókra vonatkozó szakmai elvárások kidolgozására irányuló, jelenleg is zajló tevékenységet, illetve az uniós iránymutatások negyedik kiadásának kiegészítő mellékleteként közzétenni a kidolgozott normákat és ajánlásokat, vagy inkább megvárja ezzel az ötödik kiadás elkészültét?</PARA><PARA>3. Az Egészségügyi Világszervezet (WHO) szerint az emlő önvizsgálata ugyan jelentős mértékben elősegíti a szükséges elővigyázatosság kialakulását, de nem alkalmas az emlőrák mammográfiás szűréssel elérhető korai felismerésének helyettesítésére. Szándékában áll a Bizottságnak rendszeres, nőknek címzett, egészséges életmódról szóló tájékoztatási kampányok keretében hangsúlyozni, hogy az emlő önvizsgálata nem helyettesítheti a mammográfiás szűrést?</PARA><PARA>4. A szervezett emlőrákszűrési programok végrehajtása a 15 tagú EU számos tagállamában jelentős szakmai, eszköz- és technikai támogatást igényelt az „Európa a rák ellen” programon keresztül. A strukturális alapok felhasználásának lehetőségén túl milyen tervei vannak a Bizottságnak az új tagállamokban és a tagjelölt országokban lebonyolítandó magas színvonalú szűrési programok végrehajtásához szükséges támogatás biztosítására?</PARA><FN FNID="FN1">  HL C 68. E, 2004.3.18., 116. o.</FN></CONTENT></QUEST>