<QUEST VERSION="2"><TI><TI-INTRO>Szóbeli választ igénylő kérdés: <QREF QID="O-2011-000295">O-000295/2011</QREF></TI-INTRO><TI-DEST>a <INST TYPE="COM">Bizottság</INST> számára</TI-DEST><TI-RULES-EP>az eljárási szabályzat 115. cikke</TI-RULES-EP><TI-AUTHOR>Baroness <PERSON ID="4529">Sarah Ludford</PERSON>, <PERSON ID="34234">Antonyia Parvanova</PERSON>, <PERSON ID="97131">Giommaria Uggias</PERSON><BRK/>a(z) <GRPOL GRPOLID="1119">ALDE</GRPOL> képviselőcsoport nevében</TI-AUTHOR></TI><OBJECT OBJID="OBJ000295">Tárgy: Az Európai Unió cukorbetegség-járványának kezelése</OBJECT><CONTENT><PARA>A becslések szerint csaknem 33 millió uniós polgárt – az Európai Unió teljes lakosságának majdnem 10%-át – érinti a cukorbetegség. Továbbá az Európai Unióban évente 325 000 haláleset tulajdonítható a cukorbetegségnek, azaz átlagosan kétpercenként egy uniós állampolgár életét követeli diabétesz<FNREF FNIDREF="FN1"/>, illetve az azzal kapcsolatos komplikációk. További 32 millió polgár szenved csökkent glükóztoleranciában, ami nagy valószínűséggel klinikailag kimutatható diabétesszé alakul majd. Ezek a számok az elhízás járványszerű elterjedésének, az európai népesség elöregedésének és egyéb, még meghatározásra váró, további kutatást igénylő tényezőknek köszönhetően 2030-ra várhatóan 16%-kal megnövekednek. A tagállamok egészségügyi kiadásainak szintén rendkívül nagy szeletét kell a diabéteszre fordítani, ez az összeg a legtöbb tagállam egészségügyi kiadásainak több mint 10%-át teszi ki<FNREF FNIDREF="FN2"/>.</PARA><PARA>A riasztó adatok ellenére még mindig nem létezik a diabétesszel (1-es és 2-es típusú) foglalkozó uniós szintű stratégia. Eljött az ideje, hogy ezen változtassunk.</PARA><PARA>Az Európai Unió Tanácsa ennek megfelelően felszólította a Bizottságot, hogy kezdeményezzen eszmecserét arról, mit tehetne Európa a krónikus betegségek kezelése érdekében 2012-ig<FNREF FNIDREF="FN3"/>. </PARA><PARA>Ezen kívül a diabéteszt a négy leggyakoribb nem fertőző betegség egyikének ismerték el az ENSZ közgyűlés nem fertőző betegségek megelőzéséről és ellenőrzéséről tartott magas szintű találkozóján nemrégiben elfogadott politikai nyilatkozatban<FNREF FNIDREF="FN4"/> és az Európai Parlament nem fertőző betegségekről szóló 2011. szeptember 15-i állásfoglalásában<FNREF FNIDREF="FN5"/>, amely hangsúlyozza „egy a krónikus, nem fertőző betegségekkel kapcsolatos, az Európai Unió Tanácsának ajánlásai által követett uniós stratégia létrehozásának fontosságát, mely ajánlások külön szakaszokban foglalkoznak a négy, leggyakrabban előforduló, nem fertőző betegséggel”.</PARA><PARA>Ebben az összefüggésben hogyan tervezi a Bizottság a diabétesz célirányos és hatékony kezelését?</PARA><FN FNID="FN1">  International Diabetes Federation (Nemzetközi Diabétesz Szövetség). IDF Diabetes Atlas, 4. kiadás, 2009., Brüsszel http://www.idf.org/diabetesatlas/.</FN><FN FNID="FN2">  Diabetes – The Policy Puzzle: towards benchmarking in the EU 27 (2007) http://www.idf.org/webdata/docs/EU-diabetes-policy-audit-2008.pdf.</FN><FN FNID="FN3">  A Tanács következtetései "A krónikus betegségek innovatív megközelítései a népegészségügyben és az egészségügyi ellátási rendszerekben", 2010. december 7. http://www.consilium.europa.eu/not-found.aspx?lang=hu</FN><FN FNID="FN4">  Az ENSZ közgyűlés nem fertőző betegségek megelőzéséről és ellenőrzéséről tartott magas szintű találkozóján elfogadott politikai nyilatkozat, 2011. szeptember 19. http://www.un.org/ga/search/view_doc.asp?symbol=A/66/L.1&amp;referer=/english/&amp;Lang=E</FN><FN FNID="FN5">  Az Európai Parlament 2011. szeptember 15-i állásfoglalása az Európai Unió a nem fertőző betegségek megelőzése és ellenőrzése tárgyában megtartandó, magas szintű ENSZ-találkozóra vonatkozó álláspontjáról és kötelezettségvállalásáról http://www.europarl.europa.eu/sides/getDoc.do?pubRef=-//EP//TEXT+TA+P7-TA-2011-0390+0+DOC+XML+V0//HU</FN></CONTENT></QUEST>